title: Louis Anthony DeSimone

text: DeSimone jäi eläkkeelle 5. huhtikuuta 1997.


title: Quinkana

text: Quinkana oli muinainen krokotiilieläinsuku, joka eli Australiassa noin 24 miljoonaa – 40 000 vuotta sitten.


title: Quinkana

text:
Quinkana oli muiden krokotiilien tavoin kovien suomujen peitossa. Pienin laji, "Q. melbordi", kasvoi kaksi metriä pitkäksi ja suurin, "Q. fortitrostrum", viidestä kuuteen metriä pitkäksi.
"Quinkana" on suurimpia krokotiilieläimiä, joita maapallolla on elänyt. Se saalisti "Megalanian" tavoin suuriakin saaliita. Nimi ”quinkana” tulee aborginaalien myyteistä.


title: Mark Bosnich

text: Mark Bosnich (s. 13. tammikuuta 1972, Sydney, Australia) on australialainen entinen jalkapalloilija, pelipaikaltaan maalivahti. Nykyään hän työskentelee jalkapalloasiantuntijana Fox Sports -kanavalla.


title: Mark Bosnich

text: Bosnich pelasi vuodesta 1992 vuoteen 1999 Englannin Valioliigan Aston Villassa, josta Manchester United hankki hänet seurasta lähteneen konkarivahti Peter Schmeichelin korvaajaksi. Bosnich ei kuitenkaan onnistunut pysymään seuran ykkösvahtina kuin vain lyhyen ajan, ja seuraan hankittu Fabien Barthez syrjäytti Bosnichin varamaalivahdin rooliin.


title: Mark Bosnich

text: Unitedista Bosnich siirtyi tammikuussa 2001 ilmaissiirrolla toiseen kärkiseuraan Chelseaan. Syksyllä 2002 Hän kuitenkin jäi kiinni dopingtestissä, pelattuuaan seurassa ainoastaan seitsemän ottelua. Rangaistukseksi Bosnich sai yhdeksän kuukauden pelikiellon, ja hänen sopimuksensa Chelsean kanssa purettiin välittömästi. Tapauksen jälkeen Bosnich lopetti uransa.


title: Mark Bosnich

text: Vuonna 2008 Bosnich päätti palata jalkapallon pariin, ja hän oli lyhyen ajan pääsarjatason Central Coast Marinersin veräjänvartijana, tuuraten pelikiellossa ollutta ykkösmaalivahtia Danny Vukovicia. Lopullisesti Bosnich päätti uransa 2009, keskittyäkseen työhön jalkapalloasiantuntijana.


title: Opetuslupa

text: Opetuslupa on Suomessa tapahtuvaa ajokortin oppimäärän opettamista varten muille kuin autokoululuvan haltijoille myönnettävä tilapäinen lupa kuljettajaopetuksen antamiseen. Luvan myöntää Trafi ja se sallii voimassaoloaikanaan teoria- ja ajo-opetuksen antamisen luvassa nimetylle oppilaalle. Ajo-opetus pitää antaa luvassa nimetyllä ajoneuvolla. Moottoripyörille saa kahdenlaista lupaa, opetus- ja harjoituslupaa. Moottoripyörällä tapahtuvaa itsenäistä harjoittelulupaa kutsutaan harjoitusluvaksi.


title: Opetuslupa

text: Opetusluvalla voidaan ajokortti yleensä suorittaa selvästi edullisemmin kuin autokoulussa.


title: Opetuslupa

text: Opetuslupa on voimassa enintään 9 kuukautta. Lupaa voidaan poikkeustapauksissa (esimerkiksi oppilaan pitkäaikainen sairaus) pidentää. Opetus voidaan aloittaa enintään 6 kuukautta ennen kuin oppilas täyttää haettavassa ajokorttiluokassa vaaditun minimi-iän. Koko ajokortin edellyttämä Liikenteen turvallisuusviraston (Trafi, aiemmin AKE) hyväksymän opetussuunnitelman mukainen teoria- ja ajo-opetus voidaan antaa opetusluvalla.


title: Opetuslupa

text: Opetusluvan edellytyksiä:


title: Opetuslupa

text: Käytännössä oppilaan ajokorttilupa haetaan ja maksetaan poliisille yleensä samanaikaisesti opetusluvan kanssa.


title: Opetuslupa

text: Vuonna 2011 hyväksytyn ajokorttilain uudistuksen seurauksena opetusluvan edellytykset muuttuvat jonkun verran. Opetuslupa on B-luokkaa varten voimassa 2 vuotta, muissa ajokorttiluokissa (mopo ja moottoripyörä) 9 kuukautta. Opetus voidaan B-lupaa varten aloittaa oppilaan täytettyä 17 vuotta. Opettajalla voi olla voimassa enintään kaksi opetuslupaa kerrallaan (siis lupa yhteensä kahden oppilaan opettamiseen; oppisopimussuhteessa olevilla voi lupaa kohden olla kuitenkin kaksi oppilasta). Ennen opetuslupaopetuksen aloittamista esimerkiksi B-lupaa varten sekä oppilaan että opettajan tulee osallistua muutaman tunnin ajan liikenneopettajan antamaan yhteisopetukseen esimerkiksi autokoulussa (3 tuntia teoriaa + 1 ajo-opetusta). Ennen ajokoetta ajotaidot tulee tarkastaa vastaavasti (1 tunti).


title: Opetuslupa

text: Edellytyksenä tammikuusta 2013 alkaen oli, että


title: Opetuslupa

text:
Ajokorttilaissa palataan aikaisempaan vuonna 2013 voimaan tulleen lain kohtaaman voimakkaan kritiikin seurauksena.
Suurimmat muutokset opetusluvalla opetettaessa ovat:Vuoden 2016 alusta alkaen opetuslupa haetaan Trafista eikä enää poliisin lupapalveluista.


title: Opetuslupa

text: 19.1.2013 voimaan tulleet uudet vaatimukset romahduttivat ajo-opetuslupien suosion. Hinta on nyt vajaat 3000 euroa, vain satasia vähemmän kuin autokoulussa suoritetun ajokortin hinta. Nyt sekä opettajan että oppilaan pitää osallistua autokoulun ajo- ja teoriaopetukseen.


title: Opetuslupa

text: Trafi-viraston Ari Herrala puolustautuu sillä, että autokoulujen hinnat nousivat arvioitua enemmän ja että "Lähtökohta on ollut, että ensisijainen kuljettajakoulutustapa on autokouluopetus."


title: Opetuslupa

text: Taloustoimittaja Jarmo Aaltosen (HS) mielestä Autokoululiitto on Suomen kovin lobbausorganisaatio. Mopokortin hinta on yli 600 euroa, ennen ei mitään, kevytmoottoripyöräkortti 835 euroa lisää, henkilöautokortti yli 2500 euroa jne. Ajamisen kotiopetuksesta on Aaltosen mukaan tehty kannattamattoman kallista, vaikka onnettomuudet ovat vähentyneet.


title: Opetuslupa

text: Vaikka kotiopetetut ajajat eivät ennenkään erottuneet onnettomuustilastoissa, heille on sälytetty yhä enemmän lisävaatimuksia.


title: Opetuslupa

text: Autotekniikan lehtori Vesa Linja-ahon mukaan tieteellinen tutkimus ajo-opetuksesta osoittaa, että ajo-opetus lisää turvallisuutta korkeintaan heikosti suhteessa kustannuksiin. Hinnat korkeiksi nostanut uudistus pohjautui Autokoululiiton rahoittamaan "tutkimukseen", joka ei ollut vertaisarvioitu.


title: Miracinonyx

text: Miracinonyx (nimen merkitys: ”ihana gepardi”) on sukupuuttoon kuollut kissaeläinsuku, joka eli Pohjois-Amerikan preerioilla plioseenilta pleistoseenille. Se luultavasti metsästi juoksemalla hanka-antilooppeja ja muita nopeajalkaisia kasvinsyöjiä, ja pystyi juoksemaan jopa 60 km/h. "Miracinonyx" oli häntä mukaan lukien noin 2,2 metriä pitkä. Sillä vaikuttaa olleen nykyisen gepardin tapaan pitkät jalat, taipuisa selkäranka ja ohjaukseen soveltuva painava häntä. Sen pää oli pieni, ja sen hampaat olivat lyhyet ja terävät, toisin kuin useimmilla samaan aikaan eläneillä kissaeläimillä. "Miracionyxiä" pidettiin aluksi puumalajina, ja sen gepardimaisten piirteiden uskottiin johtuneen konvergenttisestä evoluutiosta. Nykyään kiistellään siitä, oliko se läheisempää sukua puumalle vai gepardille.


title: Renault Cléon-Alu -moottori

text: Renault Cléon-Alu -moottori ovat nestejäähdytteisiä, nelisylinterisiä rivimoottoreita. Ketjukäyttöinen nokka-akseli sijaitsee lohkossa, venttiilikoneisto on työntötankokäyttöinen OHV, kaksi venttiiliä / sylinteri. Märät sylinteriputket. Tuotannossa 1965 - 93.


title: Renault Cléon-Alu -moottori

text: A-sarja kehitettiin 1960-luvun alussa, puhtaalta pöydältä, Renault'n uusien keskiluokan autojen voimanlähteeksi. Jo tuotannossa olevat Billancourt- ja Cléon-Fonte -moottori olivat tilavuudeltaan pienempiä, ja uusiin malleihin haluttiin isompi ja moderni moottori. Ensimmäinen versio oli A1K ja se asennettiin uuden Renault R16:n keulalle. Ajan kuluessa moottorista tehtiin eri versioita ja niiden variantteja.


title: Renault Cléon-Alu -moottori

text: 1470 cc, poraus 76 mm, isku 81 mm, kaasutin yksikurkkuinen Solex 35DITA, 35DISA tai Zenith 36, puristussuhde 8,6:1


title: Renault Cléon-Alu -moottori

text: Sovellukset:1470 cc ja 1565 cc, puolipallonmuotoiset palotilat, poraus 76 mm, isku 81 mm ja 77 mm x 84 mm,


title: Renault Cléon-Alu -moottori

text: Variantit:


title: Renault Cléon-Alu -moottori

text: A2L ( 807 ) 1565 cc, puristussuhde 8,6:1, joillain markkina-alueilla 7,6:1, kaksikurkkuinen Weber, 83 hv / 5750 rpm, 123 Nm / 3500 rpm.


title: Renault Cléon-Alu -moottori

text: Sovellukset:A2L ( 821 ) 1565 cc, puristussuhde 8,6:1, myös 7,6:1, kaksikurkkuinen Weber, 70 hv / 5000 rpm, 113 Nm / 3000 rpm


title: Renault Cléon-Alu -moottori

text: Sovellukset:A2L ( 807-10 ) 1565 cc, puristussuhde 9,25:1, kaksikurkkuinen Weber, 90 hv / 5500 rpm, 122 Nm / 3000 rpm


title: Renault Cléon-Alu -moottori

text: Sovellukset:


title: Renault Cléon-Alu -moottori

text: A2L ( 807-20 ) puristussuhde 10,25:1, kaksikurkkuinen Weber 45 DCOE


title: Renault Cléon-Alu -moottori

text: Sovellukset:A2L ( 807-G ) 1596 cc, poraus 77,8, puristussuhde 11,5:1, 160 SAE hv (145DIN hv), 167 Nm. Vain kilpakäytössä Renault R12 Gordini -autoissa


title: Renault Cléon-Alu -moottori

text: A3L ( 807-12 ) Renault'n ensimmäinen polttoaineen epäsuorasuihkutusmoottori, puristussuhde 10,25:1, 108 DIN hv / 6000 rpm, 134 Nm / 5500 rpm. Puolivälistä 1973 versio 1605 cc, 124 SAE hv (108 DIN hv)


title: Renault Cléon-Alu -moottori

text: Sovellukset:A5L ( 807 ) Garrett-turboahdin, välijäähdytin, kaasutin Solex 32DIS, puristussuhde 8,6:1, teho 110 hv / 5000 rpm, 181 Nm / 2250 rpm


title: Renault Cléon-Alu -moottori

text: Sovellukset: A2M, A3M, A5M poraus 79 mm, tilavuus 1647 cc, teho vaihtelee asennusversioittain


Renault Cléon-Alu -moottori


title: Renault Cléon-Alu -moottori

text: 841-25 / 26


title: Renault Cléon-Alu -moottori

text: 843-705 / 06


title: Renault Cléon-Alu -moottori

text: 843-720 / 721


title: Microsoft OneNote

text: Microsoft OneNote (entiseltä nimeltään Microsoft Office OneNote) on Microsoftin kehittämä ja julkaisema muistikirjasovellus. Sovelluksen uusin versio on Microsoft OneNote 2016.


title: Microsoft OneNote

text: OneNotella kirjoitettuun tekstiin voi liittää kuvia, luettelomerkkejä, matemaattisia kaavoja ja otsikkotasoja. Muistiinpanot tallentuvat automaattisesti ja ne voi synkronoida verkkoon OneDrive-pilvipalvelulla Microsoft-tilin kautta. Muistiinpanot voi myös jakaa muille käyttäjille. OneNotella voi tallentaa myös kuvia, videoita ja ääntä, järjestää niitä ja hakea hakusanoilla. Sovellus on nykyään saatavilla ilmaiseksi Windowsille ja OS X:lle. Se on oletussovelluksena Windows 10:ssä. Ohjelma sisältyy Microsoftin Office 365 Home Premium, Office 365 University, Office Home & Student 2013, Office Home & Business 2013, Office Professional 2013 -paketteihin sekä yrityksille tarkoitettuihin Office 365 Small Business Premium, Office 365 Midsize Business ja Office 365 Enterprise -paketteihin.


title: Microsoft OneNote

text: OneNoten mobiiliversio on saatavilla Androidille, iOS:lle, Windows Phonelle OneNote on ollut saatavilla myös Symbian-puhelimille ja Windows Mobile -puhelimille, mutta niitä ei enää tueta. Mobiiliversiossa OneNotella voi kirjoittaa, lisätä kuvia, käyttää luettelomerkkejä ja synkronoida muistiinpanot. Mobiiliversiossa on 500 ilmaisen muistiinpanon raja, jonka jälkeen on mahdollista ostaa lisätilaa.


title: Microsoft OneNote

text: OneNotea voi käyttää myös OneDriven tai Offine Onlinen kautta Microsoft -tilillä selaimesta, jossa sovelluksen nimi on OneNote Web App. Selaimella luodut OneNote-asiakirjat ovat Office Open XML -muotoisia. Selainversiossa asiakirjoihin voi tehdä perustekstimuotoilua (lihavointi, kursivointi, alleviivaus, yliviivaus, värjäys, luettelointi ja numerointi). Asiakirjaan voi lisätä myös taulukoita, kuvia, Clipart-kuvia, tunnisteita, otsikkotasoja ja linkkejä. Lisäksi OneNote tukee tekstin oikolukua. Muistiinpanoja voi jakaa ja synkronoida OneDrivessä ja avata ne OneNoten tietokonesovelluksella, jos se on asennettuna tietokoneeseen. Selaimessa muistiinpanot tallentuvat automaattisesti.


title: Microsoft OneNote

text: OneNote on saanut pääasiassa myönteisiä arvioita. Sovellusta on arvosteltu muun muassa "kiehtovaksi".


title: Microsoft OneNote

text: PCworld vertaili vuoden 2012 alussa OneNotea ja Evernotea toisiinsa. Vertailun mukaan OneNote on parempi synkronoimaan, lukemaan tekstiä kuvista ja siinä on paremmat muokkaustyökalut monimutkaisiin muistiinpanoihin.


title: Microsoft OneNote

text: OneNoten ensimmäinen betaversio julkaistiin 17. marraskuuta 2002. Vuonna 2003 Microsoft lisäsi OneNoten Office-pakettiinsa. OneNotella oli Microsoftin mukaan vuonna 2011 yli 78 miljoonaa käyttäjää Yhdysvalloissa.


title: Matt Hunwick

text: Matthew John "Matt" Hunwick (s. 21. toukokuuta 1985 Warren, Michigan, Yhdysvallat) on yhdysvaltalainen jääkiekkoilija, pelipaikaltaan puolustaja. Hänen nykyinen seuransa on NHL-liigassa pelaava Buffalo Sabres.


title: Matt Hunwick

text: Hunwickin ura käynnistyi juniorina kotikaupungissaan Michiganissa, jossa hänet valittiin nuorten pelaajien kehittämisohjelmaan vuonna 2001. Osoitettuaan kahden kauden aikana lupaavia kykyjään kiekollisena pakkina, hän pääsi Michiganin yliopiston edustusjoukkueeseen. Kyseisessä joukkueessa Hunwick viihtyikin pitkään, aina vuoteen 2007 saakka.


title: Matt Hunwick

text: Matt Hunwick NHL:ään kesällä numerolla 224. Varaajana oli Boston Bruins. Kesää edeltävä debyyttikausi 2003–2004 Michiganin yliopistojoukkueessa oli ollut puolustajalle mainio: 41 ottelussa syntyi 15 tehopistettä. Lisäksi Hunwick valittiin CCHA-liigan tulokkaiden tähdistöjoukkueeseen. Nämä ansiot olivat edesauttamassa yhdysvaltalaisen varausta.


title: Matt Hunwick

text: Matt Hunwick jatkoi menestyskulkuaan seuraavinakin kausina Michiganissa. 2004–2005 hän tehtaili uransa ensimmäisen hattutempun 10. joulukuuta 2004. Kauden päätteeksi hänet nimettiin liigan toiseen tähdistökentälliseen. 2005–2006 Hunwick sai kunnian toimia joukkueensa varakapteenina. Kausi toi myös hänelle uran ennätysmäärän tehopisteitä (30) ja jälleen nimeämisen toiseen tähdistökentälliseen. 2006–2007 Hunwickista tehtiin Michiganin yliopistojoukkueen kapteeni. Tehopisteitä syntyi lähes yhtä paljon kuin edelliskaudella, mutta Hunwickin ansiot huomioitiin näyttävämmin: mm. nimitys CCHA-liigan ensimmäiseen tähdistökentälliseen ja nimitys kauden parhaaksi puolustavaksi puolustajaksi.


title: Matt Hunwick

text: Hunwick siirtyi junioriliigoista aikuisten sarjatasolle, kun hän allekirjoitti Boston Bruinsin kanssa kaksivuotisen tulokassopimuksen 26. kesäkuuta 2007. Sopimuksen myötä puolustaja pääsi pelaamaan Bostonin AHL-farmiseuraan Providence Bruinsiin kaudeksi 2007–2008. Hän ei kuitenkaan ehtinyt edustaa Providencea kuin kuukauden, kun Bruins-johto päätti nostaa hänet NHL:n edustusjoukkueen miehistöön. Hunwick pelasi NHL-debyyttiottelunsa Buffalo Sabresia vastaan 10. marraskuuta 2007. Uran ensimmäinen pääsarjapiste syntyi kolmannessa ottelussa. Kyseisellä kaudella puolustajalle kertyi kuitenkin vielä peleistä leijonanosa farmissa.


title: Matt Hunwick

text: Kausi 2008–2009 oli Matt Hunwickin uralla käännekohta. Yhdysvaltalainen aloitti jälleen kauden AHL:ssä, mutta vain kahden ottelun jälkeen hän sai kutsun Boston Bruinsin riveihin. Marraskuun 17. 2008 Hunwick ampui NHL-uransa ensimmäisen maalin Toronto Maple Leafsin Vesa Toskalan taakse. Kaiken kaikkiaan Hunwick sai pelata 53 ottelussa ja teki niissä peräti 27 tehopistettä. Hän sai myös yhden ottelun verran NHL:n pudotuspelikokemusta. Playoff-pelejä ei tullut enempää, sillä ennen toista konferenssin puolivälieräottelua Hunwick tunsi kipua vatsassaan. Joukkueen lääkäri tutki hänet välittömästi ja totesi, että hän tarvitsee sairaala-apua. Sairaalassa puolustajalle tehtiin tutkimus, jossa selvisi, että hänen pernansa oli revennyt. Hunwick ei enää pelannut kyseisellä kaudella.


title: Matt Hunwick

text: 20. heinäkuuta 2009 Hunwick allekirjoitti kaksivuotisen jatkosopimuksen Bruinsin kanssa. Kausi 2009–2010 oli yhdysvaltalaiselle ensimmäinen kokonainen kausi NHL:ssä. Keväällä hän nettosi lisäksi kuusi syöttöpistettä pudotuspeleissä, jotka olivat hänen ensimmäiset pisteensä playoffs-otteluissa. Hunwickin sopimus olisi kattanut vielä seuraavankin kauden, mutta Boston oli pakotettu pienentämään pelaajiensa palkkoja syksyllä 2010. Niinpä Hunwick siirtyi Colorado Avalancheen 29. marraskuuta vaihdossa Colby Coheniin. Heinäkuussa 2014 hän siirtyi New York Rangersiin.


title: James Joseph Daly

text: James Joseph Daly (14. elokuuta 1921 New York – 14. lokakuuta 2013) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 22. toukokuuta 1948 ja nimitettiin Rockville Centren hiippakunnan vihkipiispaksi sekä Castra Novan titulaaripiispaksi 28. helmikuuta 1977. Piispaksi vihkiminen seurasi 9. toukokuuta. Pääkonsekraattorina toimi John Raymond McGann, jota avustivat Walter Philip Kellenberg ja Vincent John Baldwin.


title: James Joseph Daly

text: Daly toimi vihkipiispana, kunnes jäi eläkkeelle 1. heinäkuuta 1996.


title: 104 Klymene

text: 104 Klymene on suuri ja tumma päävyöhykkeen asteroidi, joka kuuluu C-luokkaan. Sen löysi James Craig Watson 13. syyskuuta 1868. Asteroidi nimettiin Klymenen, kreikkalaisessa mytologiassa toistuvan nimen, mukaan.


title: 109 Felicitas

text: 109 Felicitas on melko suuri ja tumma päävyöhykkeen asteroidi, joka kuuluu C-luokkaan. Sen löysi Christian Heinrich Friedrich Peters 9. lokakuuta 1869. Asteroidi nimettiin roomalaisen mytologian onnistumisen jumalan mukaan.


title: Paul Henry Walsh

text: Paul Henry Walsh (17. elokuuta 1937 Brooklyn – 18. lokakuuta 2014) oli yhdysvaltalainen roomalaiskatolinen piispa. Hänestä tuli dominikaanien jäsen 16. elokuuta 1963, ja hänet vihittiin papiksi 9. kesäkuuta 1966. Hänet inkardinoitiin Rockville Centren hiippakuntaan 13. joulukuuta 1984. Hän sai 3. huhtikuuta 2003 nimityksen Rockville Centren vihkipiispaksi ja Abthugnin titulaaripiispaksi. Piispaksi vihkiminen seurasi 29. toukokuuta. Pääkonsekraattorina toimi William Francis Murphy, jota avustivat John Charles Dunne ja Emil Aloysius Wcela.


title: Koutojärvi

text: Koutojärvi on kylä ja järvi valtatie 398:n varrella Pohjois-Ruotsissa. Alue sijaitsee Hietaniemen seurakunnassa Ylitornion kunnan eteläosassa. Koutojärvi sijaitsee Haaparannan suuntanumero- ja Hietaniemen postinumeroalueella. Östen Mäkitalo, "matkapuhelinpalvelun isä" syntyi Koutojärvellä.


title: Koutojärvi

text: Koutojärven järvi sijaitsee 84 metriä merenpinnan yläpuolella ja kuuluu Keräsjoen valuma-alueeseen. Järven pinta-ala on 1,4 km². Noin kilometri Koutojärven länsipuolella sijaitsee hieman suurempi järvi. Tämä Penikkajärvi on kooltaan 6,3 km².


title: 110 Lydia

text: 110 Lydia on melko suuri ja tumma päävyöhykkeen asteroidi, joka kuuluu M-luokkaan. Sen löysi Alphonse Borrelly 19. huhtikuuta 1870. Asteroidi nimettiin Lyydian, Anatoliassa sijainneen muinaisen kuningaskunnan, mukaan. Asteroidi kiertää aurinkoa poikkeuksellisen elliptisellä radalla.


title: John Charles Dunne

text: John Charles Dunne (s. 30. lokakuuta 1937 Brooklyn) on yhdysvaltalainen roomalaiskatolinen piispa. Hänet vihittiin papiksi Rockville Centren hiippakuntaan 1. kesäkuuta 1963 ja nimitettiin sen vihkipiispaksi sekä Abercornian titulaaripiispaksi 21. lokakuuta 1988. Piispaksi vihkiminen seurasi 13. joulukuuta. Pääkonsekraattorina toimi John Raymond McGann, jota avustivat James Joseph Daly ja Alfred John Markiewicz.


title: John Charles Dunne

text: Dunne jäi eläkkeelle vihkipiispan tehtävistä 22. kesäkuuta 2013.


title: Emil Aloysius Wcela

text: Emil Aloysius Wcela (s. 1. toukokuuta 1931) on yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 2. kesäkuuta 1956 ja nimitettiin Rockville Centren hiippakunnan vihkipiispaksi sekä Filacan titulaaripiispaksi 21. lokakuuta 1988. Piispaksi vihkiminen seurasi 13. joulukuuta. Pääkonsekraattorina toimi John Raymond McGann, jota avustivat James Joseph Daly ja Alfred John Markiewicz.


title: Emil Aloysius Wcela

text: Wcela jäi eläkkeelle 3. huhtikuuta 2007.


title: Gilbert Espinosa Chávez

text: Gilbert Espinosa Chávez (s. 9. toukokuuta 1932 Ontario, Kalifornia) on yhdysvaltalainen roomalaiskatolinen piispa. Hänet vihittiin papiksi San Diegon hiippakuntaan 19. maaliskuuta 1960 ja nimitettiin sen vihkipiispaksi sekä Magarmelin titulaaripiispaksi 9. huhtikuuta 1974. Piispaksi vihkiminen seurasi 21. kesäkuuta. Pääkonsekraattorina toimi Leo Thomas Maher, jota avustivat John Raphael Quinn ja Patrick Fernández Flores.


title: Gilbert Espinosa Chávez

text: Chávez jäi eläkkeelle 1. kesäkuuta 2007.


title: Ashimba

text: Ashimba (oikealta nimeltään Andrew Daudi Shimba) on tansanialainen laulaja-lauluntekijä sekä kitaristi. Ashimba osaa useita itä-afrikkalaisia kieliä ja yhdistää niitä saumattomasti musiikissaan. Hän on toiminut myös kitaristina ja taustalaulajana Jhikomanin Yapo-levyllä. Ashimba keikkaili vuonna 2006 Euroopassa Afrikali yhtyeensä kanssa. Vuonna 2009 julkaistiin Ashimban ensimmäinen levy Nuru Nyikani, Maisha Music levy-yhtiön kautta. Levyn tuotti Jakob Poll, joka toi Ashimban akustiseen musiikkiin elektronisia vaikutteita. Ashimba teki vuonna 2009 ja 2011 Euroopan kiertueet esiintyen muun muassa Suomessa, Tanskassa ja Espanjassa. Toisen pitkäsoittonsa Ashimba on tehnyt yhteistyössä tuottaja ja muusikko Samuli "Teho" Majamäen kanssa. Ashimban toinen albumi on nimeltään Wakukaya ja sen on ilmoitettu ilmestyvän 17. elokuuta 2012.


title: Uurtaanjärvi

text: Uurtaanjärvi on Pirkanmaalla Urjalan ja Kanta-Hämeessä Hämeenlinnan välisellä rajalla sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Tarpianjoen valuma-alueeseen. Uurtaanjärvi on osa Tarpianjoen yläosan valuma-aluetta.


title: Uurtaanjärvi

text: Uurtaanjärvi on muodostunut Hakolahden kylässä kaakko-luoteis-suuntaisen vedenjakajana toimivan Uurtaanharjun pohjoispuolelle ja se toimii Tarpianjoen latvajärvenä. Järven pinta-ala on 147 hehtaaria ja sen vedenpinnan korkeus on 110,1 metriä meren pinnan yläpuolella. Järvessä on seitsemän saarta, joista kaksi on muita saaria suurempia. Suurin saarista on Selkäsaari, joka on 150 metriä pitkä. Sen korkeimmalla kohdalla sijaitsee kuntien välisen rajan rajapyykki. Mäntysari on 60 metriä pitkä ja siinä on rakennus. Kaksi muuta luotomaista saarta on nimetty Petterssareksi ja Ruohokariksi. Järveen laskee kymmenien suo-ojien johto-ojia järveä ympäröiviltä soilta. Lisäksi siihen laskee kauempaa metsistä soiden kuivatusojia. Järven oma laskujoki on Tarpianjoki, joka lähtee järven pohjoisrannasta ojamaisena virtaamaan koilliseen noin 4,5 kilometriä, missä se laskee Kallijärveen. On kartan mukaan myös mahdollista, että järvellä olisi toinenkin laskuoja Ravijoki, joka virtaa Uurtaanharjun luoteispään kaivannon läpi Välkkilänojaan, joka laskee Kokonjärveen. Uurtaanjärvi olisi tällöin bifurkaatiojärvi.


title: Uurtaanjärvi

text: Järvi on 2,2 kilometriä pitkä, 1,3 kilometriä leveä ja sen rantaviivan pituus on 8,0 kilometriä. Rannat ovat enimmäkseen ojitettua suota, mutta pohjoisessa rantoja reunustavat kovapohjaiset metsämaat. Seudulla on soita raivattu viljelyyn, mutta järven rannat ovat jääneet raivaamatta. Järven lähiympäristössä sijaitsee neljä maatilaa. Pohjoisrannalle on rakennettu noin 20 ja etelärannalle kaksi vapaa-ajan asuntoa. Järven eteläpuolelle pääsee Uurtaanharjua seuraavaa yhdystietä 13682 pitkin. Kuntien välinen raja ylittää järven kääntyen Selkäsaaren kohdalla niin, että yli puolet siitä kuuluu Urjalalle.


title: Uurtaanjärvi

text: Uurtaanjärven eteläosa on mukana Natura 2000-ohjelmassa arvokkaana lintujärvenä, jonka vesikasvillisuus on kärsinyt vedenpinnan laskun seurauksena.


title: Uurtaanjärvi

text: Vuoden 1960 peruskartassa järven rannoille ei ollut vielä rakennettu mökkejä paitsi pohjoisen maatilan rantaan. Selkäsaarta kutsuttiin tuolloin vielä Lammassaareksi eikä Petterssaarta ja Ruohokaria vielä näkynyt kartalla. Monet nykyisistä mökeistä näkyvät jo vuoden 1980 kartassa samalla kun niille on rakennettu tiet. Samalla on ilmaantunut uusia saaria järven selälle. Ilmeisesti järvenlasku tapahtui ennen vuotta 1980.


title: Juvajoki

text: Juvajoki eli myös Koponoja on 10,1 kilometriä pitkä joki Eurajoella Satakunnassa ja se on Eurajoen vasemmanpuoleinen sivuhaara. Joet yhtyvät 8,2 kilometriä Eurajoen suusta Eurajoen keskustassa noin kilometrin Pappilankosken voimalaitoksen alapuolella. Juvajoki on Juvajoen valuma-alueen laskujoki ja se kuuluu Eurajoen vesistöön. Koko vesistön laskujoki on Eurajoki, joka purkaa vetensä Selkämereen Eurajoensalmessa Eurajoen kunnassa.


title: Juvajoki

text: Joella on kaksi nimeä. Se alkaa virtaamaan Turajärvestä Koponojana, mutta muuttuu viimeistään Ylisen Juvan kohdalla Juvajoeksi.


title: Juvajoki

text: Joen alkulähde on Turajärvi, jonka luusua sijaitsee järven luoteispäässä 28,1 metriä merenpinnan yläpuolella. Kun Juvajoen suu on Eurajoessa 10 metriä merenpinnan yläpuolella, kertyy joelle pudotusta 18,1 metriä. Koska Turajärvi on säännöstelty järvi, on luusuasta 250 metrin päässä luusuasta säännöstelypato.


title: Juvajoki

text: Joki luikertelee aluksi luoteeseen yli 5 metriä leveänä Koponojana kapeiden peltojen halki ja alittaa Lapista tulevan maantien Rimmin kohdalla. Sitten se luikertelee pelloiksi kuivattujen soiden ja kuivatun Melajärven vierestä, kunnes se kapenee alle 5 metriseksi metsäpuroksi. Ylisen Juvan pelloilla se leviää taas yli 5 metriä leveäksi ja alittaa Kokemäelle vievän Rauman radan ennen Alisen Juvan peltoaukealle saapumistaan.


title: Juvajoki

text: Noin kaksi kilometriä ennen joen suuta siihen yhtyy Luittilanjärvenoja vasemmalta puolelta ja tämän vuoksi joki levenee entisestään. Joki putoaa tämän jälkeen vielä 8,2 metriä matkallaan Eurajoen keskustaan.


title: Juvajoki

text: Juvajoki on Köyliönjoen oheella Eurajoen suurimpia sivuhaaroja, jonka jonka muodostama Juvajoen valuma-alueen pinta-ala on 86,3 km².


title: Juvajoki

text: Pienten sivuojien lisäksi siihen yhtyy vasemmalta puolelta Luittilanjärvenoja, joka on 4,4 kilometriä pitkä ja jonka valuma-alue on 11,2 km². Ojan päässä siihen virtaa suo- ja metsäojien vettä muun muassa Isosuolta. Viereinen Hamppujärvi on kokonsa puolesta lampi. Oja läpäisee Korppäänjärven pellot, jotka ovat kuivatettua peltomaata, ja ohittaa Luittilanjärven, joka on umpeenkasvanut entinen järvi. Mustajärveltä, joka on myös kuivatettu entinen järvi, yhtyy pieni oja pääojaan. Pääoja on kaivamalla suoristettu lähes koko matkaltaan.


title: Juvajoki

text: Turajärvi ja siihen laskevan Pietarjoen eli Haajanojan ja Naarjoen valuma-alue muodostavat suuremman valuma-alueen, jonka pinta-ala on 75,8 km². Turajärven osuus pinta-alasta on vaatimaton, mutta sen takana aukeavat laajat suo- ja metsämaastot keräävät paljon vettä. Pietarjoki syntyy pääasiassa kahden suuren ojan Haajanojan ja Naarjoen tuomista vesistä. Noin 6,3 kilometriä pitkän Haajanojan, jonka valuma-alueen pinta-ala on 15,72 km², virtaa idässä Isosuon läpi ja sen lähteenä on Saarikonjärvi. Noin 6,4 kilometrinen Naarjoen valuma-alue on noin 17,9 km² ja se kerää vetensä lähinnä Turajärven eteläpuolelta. Naarajoen lähteenä on Loukonen.


title: Juvajoki

text: Heti Turajärven luusuasta kilometrin verran alajuoksulle päin virtasi joki Melajärven läpi. Vuonna 1807 anoivat Turajärven kyläläiset lupaa laskea Melajärvi. Lupa saatiin vuonna 1810, mutta sitten vuonna 1853 anottiin vielä lupaa kuivattaa Melajärvi, johon saatiin lupa 1859. Näiden lupien nojalla Melajärven pintaa alennettiin ja lopulta kuivatettiin pois. Nykyään entisen järven paikalla lukee kartoissa Melajärvi ja sen vesialtaan pohja on metsäistä suota ja peltoa.


title: Juvajoki

text: Juvanjoen valuma-alueen vesistöjä ovat: Luittilanjärvi, Turajärvi, Pietarjoki, Saarikonjärvi ja Loukonen.


title: Preem

text: Preem on ruotsalainen öljy-yhtiö ja huoltoasemayritys, jonka omistaa saudiarabialainen Mohammed H. Al-Amoudi. Preem-huoltoasemaketjulla on asemia ainoastaan Ruotsissa, jossa niitä on yhteensä 530 kappaletta.


title: Preem

text: Preemillä on kaksi öljynjalostamoa: Pohjoismaiden suurin jalostamo Preemraff Lysekil Lysekilissä ja hieman pienempi Preemraff Göteborg Göteborgissa. Preemraf Lysekilin teollisuussatama on rahtimäärältään Ruotsin 2. suurin satama. Jalostamot tuottavat paitsi Preem-ketjun tarvitsemat öljytuotteet, ne myös myyvät pääosan tuotannostaan muille asiakkaille Ruotsissa ja ulkomailla.


title: Preem

text: Vuonna 2004 Preemin tuotannon kokonaissumma oli yhteensä 40,2 miljardia Ruotsin kruunua. Yhtiö työllistää kokonaisuudessaan yhteensä 4 000 työntekijää.


title: Preem

text: Preem-huoltoasemat hyödyntävät myös omaa "Preemkort"-korttia sen huoltoasemilla maksettaviin ostoksiin. Preemin markkinaosuudesta oli vuonna 2004 11,3 % polttoainetta, 30,1 % dieseliä, 40,4 % lämmitysöljyä ja 58,9 % muita petroolituotantoja.


title: Macau Tower

text: Macau Tower (viralliselta nimeltään Macau Tower Convention & Entertainment Centre, ) on näköala-, televisio- ja radiotorni, joka sijaitsee Kiinan erityisalueella Macaossa. Tornissa on ravintoloita, ostoskeskuksia ja teatteri. Tornin on suunnitellut uusiseelantilainen arkkitehti Gordon Moller. Sen rakentaminen aloitettiin vuonna 1998 ja tornin avajaiset pidettiin 19. joulukuuta vuonna 2001.


title: Macau Tower

text: Torni on 338 metriä korkea ja näköalatasanne on 223 metrin korkeudessa, jonne vievät nopeat panoraamahissit. Tornista on hyvät näkymät Helmijoen suistoon ja Macaon kaupunkiin. Kirkkaalla säällä tornista voi nähdä Hongkongiin asti. Ylimmässä kerroksessa on benji-hyppypaikka. 338m korkeudesta tehtävä hyppy on yksi maailman korkeimmista tornihypyistä.


title: Macau Tower

text: Rakennuksen omistaa "Sociedade de Turismo e Diversões de Macau, S.A.R.L." eli "STDM"-niminen yhtiö.


title: Donald Fraser (jääkiekkoilija)

text: Donald Fraser (s. 7. huhtikuuta 1958 Vancouver, Brittiläinen Kolumbia, Kanada) on kanadalainen entinen jääkiekkoilija. Hän pelasi ammattilaisuransa Euroopassa Alankomaiden, Suomen ja Sveitsin sarjoissa.


title: Donald Fraser (jääkiekkoilija)

text: Fraser pelasi juniorina muun muassa WCHL-joukkue New Westminster Bruinsissa ja BCJHL-joukkue Bellingham Blazersissa. Vuosina 1980–1982 hän kävi Denverin yliopistoa. Fraser siirtyi kaudeksi 1982–1983 Eurooppaan alankomaalaisjoukkue Nijmegen Devilsin riveihin. Hän voitti Eredivisien pistepörssin 125 tehopisteellä, kuten myös kaudella 1983–1984 109 tehopisteellä. Jälkimmäisen kauden päätteeksi Fraser voitti myös sarjan mestaruuden.


title: Donald Fraser (jääkiekkoilija)

text: Kaudeksi 1984–1985 Fraser siirtyi I-divisioonajoukkue Heinolan Peliittoihin, joiden paras pistemies ja syöttäjä hän oli tehoilla 29+39=68. Fraser sijoittui I-divisioonan pistepörssissä seitsemänneksi. Kaudella 1985–1986 hän sijoittui samalla tehopistemäärällä pistepörssissä kuudenneksi. Kaudeksi 1986–1987 Fraser siirtyi KooKoohon, jonka toiseksi paras pistemies hän oli Lasse Tasalan jälkeen tehoilla 30+40=70. Hän sijoittui I-divisioonan pistepörssissä neljänneksi ja oli keväällä 1987 nostamassa joukkuetta SM-liigaan. Fraserin rahkeet eivät kuitenkaan riittäneet yhtä hyvin SM-liigaan, kuin I-divisioonaan. Kausi 1987–1988 toi hänelle 37 runkosarjaottelussa tehot 4+9=13. Fraser palasi kaudeksi 1988–1989 I-divisioonaan ja siirtyi Kiekkoreippaan riveihin. Hän oli tehoilla 10+35=45 joukkueen paras syöttäjä ja kolmanneksi paras pistemies.


title: Donald Fraser (jääkiekkoilija)

text: Pelaajauransa viimeisen kauden 1989–1990 Fraser pelasi Sveitsin toiseksi korkeimmalla sarjatasolla Nationalliga B:n EHC Uzwilissa sekä alankomaalaisessa Eaters Geleenissä.


title: Staten Island September 11 Memorial

text: Staten Island September 11 Memorial on muistomerkki, joka rakennettiin muistoksi syyskuun 11. päivän iskujen ja World Trade Centerin vuoden 1993 pommi-iskun uhreille. Muistomerkkiä kutsutaan myös nimellä "Postcards" (). Muistomerkki rakennettiin vuonna 2004. Muistomerkki on rakennettu kahdesta yhdeksänmetrisestä marmorilaatasta. Sen suunnitteli newyorkilainen arkkitehti Masayuki Sono.


title: Staten Island September 11 Memorial

text: Muistomerkki sijaitsee New Yorkin kaupungin Staten Islandin hallintoalueella St. Georgen kaupunginosassa New Yorkin osavaltiossa Yhdysvalloissa.


title: Tomi Tuomisto

text: Tomi-Pekka Tuomisto (s. 4. toukokuuta 1990 Nurmijärvi) on suomalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan keskushyökkääjä, mutta osaa pelata myös laidassa.


title: Tomi Tuomisto

text: Tuomiston kasvattajaseura on Nurmijärven Kurra. Hän siirtyi sieltä C-juniori-ikäisenä Jokereihin, jossa Tuomisto voitti B-nuorten Suomenmestaruuden vuonna 2008 ja C-nuorten Suomenmestaruuden vuonna 2006. Hän oli C-nuorten mestarijoukkueen paras syöttäjä sekä paras pistemies Jani-Petteri Heleniuksen kanssa kevään 2006 pudotuspeleissä tehoilla 2+8=10.


title: Tomi Tuomisto

text: Kaudeksi 2010–2011 Tuomisto siirtyi Kiekko-Vantaan A-nuoriin. Hän oli tehoilla 14+47=61 koko A-nuorten I-divisioonan paras syöttäjä sekä toiseksi paras pistemies joukkuetoverinsa Juho Perttilän jälkeen. Tuomisto oli kauden päätteeksi nostamassa Kiekko-Vantaata A-nuorten SM-liigaan. Hän pelasi kauden aikana myös kolme Mestiksen playoff-ottelua tehden yhden syöttöpisteen.


title: Tomi Tuomisto

text: Huhtikuussa 2011 Tuomisto teki vuoden mittaisen sopimuksen Ranskan Ligue Magnusissa pelaavan Pingouins de Morzinen kanssa. Hänen ensimmäinen miesten pääsarjakautensa 2011–2012 toi Tuomistolle 22 runkosarjaottelussa tehot 7+10=17 sekä viidessä playoff-ottelussa tehot 3+6=9, joilla hän oli Morzinen paras pistemies.


title: Tomi Tuomisto

text: Tuomisto teki huhtikuussa 2012 vuoden mittaisen sopimuksen KooKoon kanssa. Hän jäi joukkuessa kuitenkin hyvin pieneen rooliin ja pelasi kauden 2012–2013 aikana vain 11 runkosarjaottelua tehopistein 1+3=4, kunnes Tuomisto siirtyi siirtotakarajalla suuremman vastuun perässä Mestiksen nousijajoukkue HC Keski-Uuteenmaahan. Hän kuului kevään 2013 karsintasarjassa joukkueen avainpelaajiin ja sijoittui tehoilla 3+9=12 sen pistepörssissä toiseksi joukkuetoverinsa Olli Korkeavuoren jälkeen. Kesäkuussa 2013 Tuomisto teki vuoden mittaisen jatkosopimuksen HCK:n kanssa.


title: Tomi Tuomisto

text: Syyskauden 2013–2014 Tuomisto oli sivussa henkilökohtaisten syiden vuoksi, mutta hän teki loppukauden 17 pelaamassaan runkosarjaottelussa yhtä monta pistettä. Kauden 2014–2015 kynnyksellä Tuomisto palasi toistaiseksi voimassa olevalla sopimuksella Kiekko-Vantaan paitaan. Lokakuussa 2014 hänet nimettiin joukkueen uudeksi kapteeniksi Artem Iossafovin siirryttyä Espoo Bluesiin. Tuomistolle kertyi mykoplasman vuoksi pelejä Kiekko-Vantaassa vain 28. Hän johti tästä huolimatta joukkueen sisäistä pistepörssiä tehoilla 9+18=27 ja sisäistä tehotilastoa lukemalla +7, kunnes Tuomisto siirtyi siirtotakarajalla helmikuussa 2015 loppukaudeksi SM-liigajoukkue Tapparan sopimuspelaajaksi. Samalla hänen kerrottiin pelaavan loppukausi lainalla Mestis-joukkue Lempäälän Kisassa.


title: Tomi Tuomisto

text: Toukokuussa 2015 Tuomisto siirtyi try-outille Tapparan SM-liigajoukkueen vahvuuteen. Hän pelasi joukkueessa kaksi harjoitusottelua ja yhden Mestarien liigan ottelun, mutta jäi kuitenkin ilman lopulta ilman jatkosopimusta elokuun lopulla. Kauden 2015–2016 kynnyksellä Tuomisto palasi vuoden mittaisella sopimuksella Kiekko-Vantaan paitaan. Hän teki seuran yhteistyöjoukkue Helsingin IFK:n paidassa SM-liigadebyyttinsä 21. lokakuuta 2015 vieraissa KooKoota vastaan. Tuomisto sai ottelussa jääaikaa 15.11 minuuttia. Hän teki ottelussa myös liigauransa avausmaalin ylivoimalla ja se jäi HIFK:n 1–3-voittoon päättyneen ottelun ratkaisumaaliksi. Onnistuneen testijakson jälkeen Tuomisto teki 5. marraskuuta HIFK:n kanssa kevääseen 2017 saakka ulottuvan liigasopimuksen. Pian sopimuksen tehtyään hän joutui noin kahdeksi kuukaudeksi sivuun mykoplasman aiheutettua Tuomistolle kuumeilua ja veriarvojen vaihtelua. Hän pelasi kauden aikana lopulta 14 runkosarjaottelua tehopistein 1+2=3 ja kymmenen playoff-ottelua tehopistein 2+1=3. Tuomisto voitti kauden päätteeksi SM-hopeaa.


title: Tomi Tuomisto

text: Myös kausi 2016–2017 Tuomistolla jäi loukkaantumisten vuoksi rikkonaiseksi ja hän jäi muutenkin pieneen rooliin HIFK:ssa. Tuomisto pelasi runkosarjassa vain 23 ottelua. Tammikuussa 2018 hän siirtyi loppukauden 2017–2018 kattavalla ja yhden optiovuoden sisältävällä sopimuksella Vaasan Sportiin oltuaan ilman sopimusta koko syyskauden.


title: Tomi Tuomisto

text: Tuomisto on pelannut yhden poikien maaottelun.


title: Tomi Tuomisto

text: Tuomiston pikkuveli Samu pelaa Kiekko-Vantaan A-nuorissa. Veljesten isä Martti Tuomisto pelasi 1980-luvulla puolustajana Jokereiden SM-liigajoukkueessa.


title: Bernard Anthony Hebda

text: Bernard Anthony Hebda (s. 3. syyskuuta 1959 Pittsburgh, Pennsylvania) on yhdysvaltalainen roomalaiskatolinen piispa. Hänet vihki Pittsburghin hiippakuntaan diakoniksi John Raphael Quinn 6. huhtikuuta ja papiksi Donald William Wuerl 1. heinäkuuta 1989.


title: Bernard Anthony Hebda

text: Hebda sai 7. lokakuuta 2009 nimityksen michiganilaisen Gaylordin hiippakunnan piispaksi. Hänet konsekroi 1. joulukuuta piispaksi Allen Henry Vigneron, jota avustivat Francesco Coccopalmerio ja Patrick Ronald Cooney.


title: Bernard Anthony Hebda

text: 24. syyskuuta 2013 Hebda sai nimityksen Newarkin koadjuuttoriarkkipiispaksi, jonka virkaan hänet asetettiin 5. marraskuuta.


title: Thomas Joseph Connolly

text: Thomas Joseph Connolly (18. heinäkuuta 1922 Tonopah – 24. huhtikuuta 2015) oli yhdysvaltalainen roomalaiskatolinen piispa. Hänet vihittiin papiksi 8. huhtikuuta 1947 ja nimitettiin oregonilaisen Bakerin hiippakunnan johtoon 4. toukokuuta 1971. Hänet konsekroi piispaksi 30. kesäkuuta Robert Joseph Dwyer, jota avustivat Thomas Kiely Gorman ja Michael Joseph Green.


title: Thomas Joseph Connolly

text: Connolly jäi eläkkeelle 19. marraskuuta 1999.


title: Patrick Ronald Cooney

text: Patrick Ronald Cooney (10. maaliskuuta 1934 Detroit – 15. lokakuuta 2012) oli yhdysvaltalainen roomalaiskatolinen piispa. Hänet vihittiin papiksi Detroitin arkkihiippakuntaan 20. joulukuuta 1959 ja nimitettiin sen vihkipiispaksi sekä Hodelmin titulaaripiispaksi 3. joulukuuta 1982. Piispaksi vihkiminen seurasi 27. tammikuuta 1983. Pääkonsekraattorina toimi Edmund Casimir Szoka, jota avustivat Harold Robert Perry ja Arthur Henry Krawczak.


title: Patrick Ronald Cooney

text: Cooney sai 6. marraskuuta 1989 nimityksen Gaylordin piispaksi, jonka virkaan hänet asetettiin 28. tammikuuta 1990 ja jona hän toimi, kunnes jäi eläkkeelle 7. lokakuuta 2009.


title: Elden Francis Curtiss

text: Elden Francis Curtiss (s. 16. kesäkuuta 1932 Baker City) on yhdysvaltalainen roomalaiskatolinen arkkipiispa. Hänet vihittiin papiksi Bakerin hiippakuntaan 24. toukokuuta 1958 ja nimitettiin Helenan hiippakunnan piispaksi 4. maaliskuuta 1976. Piispaksi konsekroinnin suoritti 28. huhtikuuta Cornelius Michael Power, jota avustivat Thomas Joseph Connolly ja Francis Peter Leipzig.


title: Elden Francis Curtiss

text: Curtiss sai 4. toukokuuta 1993 nimityksen Omahan arkkipiispaksi, joksi hänet asetettiin 25. kesäkuuta 1993 ja jona hän toimi, kunnes jäi eläkkeelle 3. kesäkuuta 2009.


title: William Joseph Dendinger

text: William Joseph Dendinger (s. 20. toukokuuta 1939) on yhdysvaltalainen roomalaiskatolinen piispa. Hänet vihittiin papiksi Omahan arkkihiippakuntaan 29. toukokuuta 1965 ja nimitettiin nebraskalaisen Grand Islandin hiippakunnan piispaksi 14. lokakuuta 2004. Piispaksi konsekroinnin suoritti 13. joulukuuta Elden Francis Curtiss, jota avustivat Fabian Wendelin Bruskewitz ja Lawrence James McNamara.


title: William Joseph Dendinger

text: Dendinger on myös toiminut muun muassa Yhdysvaltain ilmavoimien pappien johtajana.


title: Eeva Jääskeläinen

text: Eeva Jääskeläinen (29. marraskuuta 1957) on suomalainen jalkapalloilija.


title: Eeva Jääskeläinen

text: Jääskeläinen pelasi urallaan muun muassa Kopareissa. Naisten maajoukkueessa hän pelasi 19 maaottelua, joissa hän teki yhden maalin.


title: Minna Honkanen

text: Minna Honkanen (29. maaliskuuta 1965) on suomalainen jalkapalloilija.


title: Minna Honkanen

text: Honkanen pelasi urallaan muun muassa Kaunis Nainen Futiksessa, PP-Futiksessa ja Hammarby IF:ssa. Naisten maajoukkueessa hän pelasi 18 ottelua, joissa hän teki kaksi maalia.


title: Fabian Bruskewitz

text: Fabian Wendelin Bruskewitz (s. 6. syyskuuta 1935 Milwaukee) on yhdysvaltalainen roomalaiskatolinen piispa. Hänet vihki Milwaukeen arkkihiippakuntaan diakoniksi Martin John O'Connor 8. toukokuuta ja papiksi Luigi Traglia 17. heinäkuuta 1960.


title: Fabian Bruskewitz

text: Bruskewitz sai 24. maaliskuuta 1992 nimityksen Lincolnin piispaksi. Piispaksi konsekroinnin suoritti 13. toukokuuta Daniel Eugene Sheehan, jota avustivat Glennon Patrick Flavin ja Leo Joseph Brust. Bruskewitz jäi eläkkeelle 14. syyskuuta 2012.


title: Nikifóros Fokás

text: Nikifóros Fokás (; virallisesti Δημοτική Ενότητα Νικηφόρου Φωκά, "Dimotikí Enótita Nikifórou Foká") on yksi Réthymnon kunnan kunnallisyksiköistä ja entinen itsenäinen Kreikan kunta. Se sijaitsee Réthymnon alueyksikössä Kreetan alueella. Kunnallisyksikön väkiluku on 8 911 (vuonna 2011).


title: Nikifóros Fokás

text: Nikifóros Fokáksen kunta muodostui, kun 14 aiemmin itsenäistä kyläkuntaa liittyi yhteen. Yhteensä näissä kyläkunnissa oli 21 kylää. Nikifóros Fokás oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Réthymnon kuntaan yhdessä Arkádin ja Láppan kanssa. Alue on nimetty Kreetan vuonna 961 takaisin vallanneen Bysantin keisari Nikeforos Fokaan mukaan.


title: Nikifóros Fokás

text: Kunnallisyksikön suurin asutus on Violí Charákin pieni kaupunki, joka on Réthymnon esikaupunkeja. Kunnallisyksikön alueelta Geránin kylän läheltä on löydetty Geránin luolana tunnettu luola, jossa on asuttu neoliittisella kaudella.


title: Nikifóros Fokás

text: Nikifóros Fokáksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Pribina

text:
Pribina oli slaavilainen ruhtinas, joka 800-luvulla hallitsi Nitran kaupungin ympäristöön sijoittunutta ruhtinaskuntaansa nykyisen Slovakian länsiosassa. Häntä pidetään ensimmäisenä slaavien johtajana, joka esitteli kristinuskon kansalleen vuonna 828. Hän rakennutti Nitraan kivikirkon ja kutsui Salzburgin arkkipiispan siunaamaan sen.
Samaan aikaan Karpaattien toisella puolella ruhtinas Mojmir I hallitsi Moraviaa eli Määriä. Vuonna 833 Mojmir valloitti Nitran, ja yhdistyneestä ruhtinaskunnasta alkoi kehittyä Suur-Määri.


title: Pribina

text: Pribina pakeni Frankkien kuninkaan Ludvig Saksalaisen turviin, ja pääsi myöhemmin hallitsemaan Pannoniaa (nykyisessä Unkarissa). Hän rakennutti sinnekin kirkkoja.


title: Pribina

text: Pribinan surmasivat noin vuonna 861 samat moravialaiset joita hän oli paennut kymmeniä vuosia aikaisemmin. Ludvig Saksalaisen poika Karloman oli liittoutunut Moravian Rosislavin kanssa ja he hyökkäsivät Ludvigille uskollisten kreivien kimppuun.


title: Pribina

text: Pribina ja Mojmir esiintyvät romantiikan ajalta alkaen monien eeppisten runojen, proosan ja näytelmien sankareina.


title: Sebastião Lima Duarte

text: Sebastião Lima Duarte (s. 3. huhtikuuta 1964 Carutapera) on brasilialainen roomalaiskatolinen piispa. Hänet vihittiin papiksi Zé-Docan hiippakuntaan 30. marraskuuta 1991 ja nimitettiin Vianan hiippakunnan piispaksi 7. heinäkuuta 2010. Piispaksi vihkiminen seurasi 18. syyskuuta. Pääkonsekraattorina toimi Carlo Ellena, jota avustivat Xavier Gilles de Maupeou d'Ableiges ja José Belisário da Silva. Lima Duarte asetettiin virkaansa 25. syyskuuta.


title: Sebastião Lima Duarte

text: Lima Duarte opiskeli Rooman Istituto Patristico Augustinianumissa. Hän sai nimityksensä Vianan hiippakunnan johtoon, kun piispa Xavier Gilles de Maupeou d’Ableiges sai paavillisen hyväksynnän erolleen ikänsä johdosta.


title: Phillip Francis Straling

text: Phillip Francis Straling (s. 25. huhtikuuta 1933 San Bernardino) on yhdysvaltalainen roomalaiskatolinen piispa. Hänet vihittiin papiksi San Diegon hiippakuntaan 19. maaliskuuta 1959 ja nimitettiin San Bernardinon hiippakunnan piispaksi 14. heinäkuuta 1978. Piispaksi vihkiminen seurasi 6. marraskuuta. Pääkonsekraattorina toimi Timothy Manning, jota avustivat John Raphael Quinn ja Leo Thomas Maher.


title: Phillip Francis Straling

text: 21. maaliskuuta 1995 Straling nimitettiin Renon piispaksi, jona hän toimi, kunnes erosi tehtävistään 21. kesäkuuta 2005.


title: Kenneth Donald Steiner

text: Kenneth Donald Steiner (s. 25. marraskuuta 1936 David City, Nebraska) on yhdysvaltalainen roomalaiskatolinen piispa. Hänet vihittiin papiksi Portland in Oregonin arkkihiippakuntaan 19. toukokuuta 1962 ja nimitettiin sen vihkipiispaksi sekä Avensan titulaaripiispaksi 28. marraskuuta 1977. Piispaksi vihkiminen seurasi 2. maaliskuuta 1978. Pääkonsekraattorina toimi Cornelius Michael Power, jota avustivat Elden Francis Curtiss ja Alfredo José Isaac Cecilio Francesco Méndez-Gonzalez.


title: Kenneth Donald Steiner

text: Steiner jäi eläkkeelle 25. marraskuuta 2011.


title: Jenny Olsson

text: Jenny Karin Olsson (14. heinäkuuta 1979 Tumba, Ruotsi – 15. huhtikuuta 2012 Östersund, Ruotsi) oli ruotsalainen hiihtäjä. Hänen merkittävin kansainvälinen saavutuksensa oli viides sija 15 kilometrin kilpailussa vuoden 2003 maailmanmestaruuskilpailuissa Val di Fiemmessä. Hän edusti Ruotsia vuoden 2002 talviolympialaisissa Salt Lake Cityssä. Maailmancupissa hänen paras sijoituksensa oli kaudella 2002/2003, jolloin hän oli kokonaissijalla 23. Hän voitti useita kultamitaleja Ruotsin mestaruuskilpailuissa, joissa hän edusti Åsarna IK:ta.


title: Jenny Olsson

text: Vuonna 2006 Olsson lopetti kilpauransa, koska edellisenä vuonna hänellä oli todettu rintasyöpä. Hän menehtyi siihen 15. huhtikuuta 2012. Olssonilta jäi aviomies ja vuonna 2010 syntynyt lapsi.


title: Kissakahvila

text: Kissakahvila on teemakahvila, jossa kissoja voi käydä katsomassa ja leikkimässä niiden kanssa. Asiakkaat maksavat sisäänpääsymaksun tai tuntimaksun, ja kissakahviloita voi pitää valvottuna lemmikkivuokrauksena sisätiloissa.


title: Kissakahvila

text: Maailman ensimmäinen kissakahvila avattiin Taiwanissa vuonna 1998. Taipeissa sijaitseva ”Kissan kukkatarha” (猫花園) tuli tunnetuksi Japanissa ja alkoi houkutella paljon japanilaisia turisteja sekä paikallisia. Japanin ensimmäinen kissakahvila, nimeltään "Neko no Jikan" (猫の時間) eli ”Kissan aika”, avattiin Osakassa vuonna 2004.


title: Kissakahvila

text: Kissakahvilat ovat melko suosittuja Japanissa, jonka pääkaupungissa Tokiossa niitä on 39. Niistä ensimmäisiä oli Hanada Norimasan vuonna 2005 avaama "Neko no Mise" (猫の店) eli ”Kissan kauppa”. Kissakahviloiden suosio selittyy sillä, että monissa japanilaisissa asunnoissa ei sallita lemmikkieläimiä. Myös pitkät työpäivät vähentävät mahdollisuuksia lemmikin hankintaan. Kissa tarjoaa kaupunkilaiselle rauhoittavaa seuraa muutoin rasittavassa ja yksinäisessä elämässä. Muunkin tyyppinen lemmikkivuokraus on Japanissa yleistä.


title: Kissakahvila

text: Kissakahviloita on monenlaisia. Joissakin kahviloissa on vain tiettyjä kissoja, esimerkiksi mustia kissoja, harvinaisen rodun edustajia tai entisiä kulkukissoja. Kissakahvilan pyörittämistä varten on hankittava lupa ja noudatettava eläinten hyvinvointia ja hoitoa koskevan sopimuksen vaatimuksia.


title: Kissakahvila

text: Japanilaisissa kissakahviloissa on säännöt, joilla pyritään takaamaan siisteys ja kissojen hyvinvointi. Erityisesti halutaan varmistaa, etteivät kissat häiriinny liiallisesta tai epämieluisasta huomiosta, esimerkiksi nukkuessaan tai lasten aiheuttamasta häiriöstä. Monet kahvilat pyrkivät myös lisäämään tietoja kissojen hyvinvointiin liittyvistä asioista, esimerkiksi hylätyistä tai kulkukissoista.


title: Kissakahvila

text: Suomen ensimmäinen kissakahvila, Purnauskis, avasi ovensa Tampereella lokakuussa 2014. Seuraava, kissakahvila Helsinki, avattiin heinäkuussa 2015.


title: LAGEOS

text: LAGEOS tai Laser Geodynamics Satellites on sarja tieteellisiä tutkimussatelliitteja, jotka on päällystetty takaisinheijastimilla sitä varten, että lasersäteen edestakaista matka-aikaa voidaan mitata.


title: LAGEOS

text: Satelliitteja on laukaistu kaksi kappaletta, vuonna 1976 ja 1992. Ne eivät sisällä elektroniikkaa.


title: Grand National

text: Grand National (myös "the National") on maailman tunnetuin estelaukkakilpailu. Se järjestetään vuosittain huhtikuun alussa Aintreen kilparadalla, joka sijaitsee Liverpoolissa Englannissa. Grand National on yksi Ison-Britannian suurimmista yksittäisistä urheilutapahtumista. Vuoden 2012 kilpailussa oli yleisöä yli 100 000 henkeä. BBC Onen suoraa lähetystä seurasi Britanniassa 11 miljoonaa katsojaa. Grand National lasketaan Isossa-Britanniassa yhteiskunnallisesti merkittävien urheilutapahtumien joukkoon, joiden pitää olla vapaasti nähtävänä ilmaiskanavilla. Britannian ulkopuolelle se televisioidaan vuosittain yli 140 maahan. TV-katsojia Grand National kerää maailmanlaajuisesti jopa 600 miljoonaa.


title: Grand National

text: Kilpailu järjestettiin ensimmäisen kerran vuonna 1839. Eräiden historioitsijoiden mukaan se olisi järjestetty ensimmäisen kerran jo vuonna 1836. Vuosien 1836–1838 kilpailuiden pitopaikasta ei ole kuitenkaan varmuutta, eikä niitä lasketa virallisiksi. Ensimmäisen virallisen Aintreessä juostun Grand Nationalin vuonna 1839 voitti hevonen "Lottery".


title: Grand National

text: Vuosina 1916–1918 ensimmäisen maailmansodan aikana kilpailupaikkana oli Gatwickin laukkarata Lontoon eteläpuolella, 1941–1945 kilpailua ei järjestetty toisen maailmansodan vuoksi. Vuoden 1993 kilpailun tulokset mitätöitiin varaslähdön takia.


title: Grand National

text: Eniten Grand Nationalin voittoja on hevosella "Red Rum", joka voitti kilpailun kolmasti vuosina 1973, 1974 ja 1977. Voitokkain jockey on 1800-luvulla viidesti voittanut George Stevens.


title: Grand National

text: Grand National juostaan kolmionmuotoisella nurmipintaisella radalla, joka kierretään kahdesti. Koko kilpailun pituus on 6,907 kilometriä (4 mailia ja 514 jardia). Radalla on 16 estettä, jotka kahta lukuun ottamatta ylitetään kaksi kertaa, niin että esteitä on kilpailun aikana yhteensä 30. Ne ovat kiinteitä pensasesteitä, joista yhden yhteydessä on myös vesihauta. Osa esteistä tunnetaan omilla nimillään, joita niistä puhuttaessa käytetään. Esteet ovat erittäin vaativia sekä ratsastajalle että hevoselle ja vain osa kilpailijoista selviää maaliin saakka. Vaikein ja vaarallisin on nimeltään "Becher's Brook".


title: Grand National

text: Osallistujia Grand Nationalissa on yleensä noin 40. Vuoden 2012 kilpailussa maaliin asti pääsi 19 hevosta. 6,907 kilometrin matkaan ne käyttävät noin 9 minuuttia. Kilpailun nopein voittoaika 8.47,8 on "Mr Friskin" nimissä vuodelta 1990.


title: Grand National

text: Vuoden 2012 ensimmäinen palkinto Grand Nationalissa oli 547 267 puntaa eli noin 663 000 euroa.


title: Grand National

text: Radan ja esteiden vaativuus aiheuttaa usein pahoja onnettomuuksia. Grand Nationalin 173-vuotisen historian aikana on kuollut yhteensä 50 hevosta. Vuoden 2012 kilpailun jälkeen kaksi hevosta jouduttiin lopettamaan niiden saamien jalkavammojen takia. Useat eläinsuojelujärjestöt ja -aktivistit vaativatkin kilpailun kieltämistä tai vaarallisimpien esteiden poistamista. Grand National kerää myös paikalle joka vuosi mielenosoittajia, joista osa on tunkeutunut radalle saakka. Protesteja on nähty myös BBC:n toimitilojen ulkopuolella hevosten kuolemiin päättyneiden kilpailujen jälkeen.


title: Obuh’iv

text: Obuh’iv (, ) on kaupunkipiiri ja keskikokoinen kaupunki Ukrainan Kiovan alueella, 38 kilometriä maan pääkaupungista Kiovasta etelään. Obuh’iv toimii myös ympäröivän Obuh’ivin piirin hallintokeskuksena, josta piiristä se erotettiin itsenäiseksi kuntatason yksiköksi vasta muutam vuosi sitten. Vuoden 2011 alussa Obuh’iv kaupungissa arvioitiin asuvan 32 615 henkeä (lisäksi kaupunkipiiriin kuului myös 444 maaseutuasukasta) ja ympäröivässä piirissä 35 547 henkeä.


title: Obuh’iv

text: Liikenneyhteyksistä merkittävimpiin kuuluvat Kiovasta eteläkaakkoon johtava, kaupungin itälaidalta ohittava valtatie M04 sekä Obuh’ivistä länteen Vasylkiviin vievä kantatie P-35. Lähin rautatieasema on noin 10 kilometriä kaupungin itäpuolella Obuh’ivin piirin Ukrajinkan (Українка) kaupungissa.


title: Sir John A. Macdonaldin patsas

text: Sir John A. Macdonaldin patsas () on Kanadan ensimmäisen pääministerin John A. Macdonaldin muistoksi pystytetty patsas, joka sijaitsee Reginan kaupungin Victoria-puistossa Kanadassa. Patsaan veisti kuvanveistäjä Sonia de Grandmaison. Idea patsaan pystyttämisestä keksittiin vuonna 1891, samaisena vuonna kun John A. Macdonald kuoli. Patsas valmistettiin vasta vuonna 1967.


title: Santa Catalina Island

text: Santa Catalina Island, usein Catalina Island tai pelkkä Catalina, on kallioinen saari Kalifornian rannikolla. Saari on 35 kilometriä pitkä ja enimmillään 13 kilometriä leveä. Se sijaitsee noin 35 kilometrin päässä Los Angelesista. Saaren korkein kohta on Mt. Orizaba-vuoren huippu 639:ssä metrissä.


title: Santa Catalina Island

text: Catalina osana Kalifornian Channel Islands -saaristoa kuuluu Los Angelesin piirikuntaan. Suurinta osaa saaresta hallinnoi Catalina Island Conservancy.


title: Santa Catalina Island

text: Lähes 85 prosenttia saaren asukkaista asuu Avalonissa. Asukkaita kaupungissa on 3728 (2010) ja se on saaren ainoa erillinen paikallishallinto. Toinen asutuskeskus on Two Harborsin kylä pohjoisessa, jossa on 298 asukasta. Saaren asukastiheys on 19,03/km.


title: Santa Catalina Island

text: Saaressa on runsaasti kvartsia, joten osalla valtamerelle avautuvista rannoista on hopeanharmaata hiekkaa.


title: Santa Catalina Island

text: Catalina rakentuu pääosin kahdesta kivilajista: Catalina Schististä varhaiselta liitukaudelta, sekä mioseenin vulkaniiteistä ja magmakivistä.


title: Santa Catalina Island

text: Saarella on hyvin leuto subtrooppinen ilmasto. National Weather Service ylläpiti sääasemaa Avalonissa vuosien 1909 ja 1988 välillä. Tammikuun keskilämpötilat ovat enimmillään 18,1 °C, vähimmillään 9,6 °C ja elokuun keskilämpötilat enimmillään 24,1 °C, vähimmillään 17,8 °C. Korkein kirjattu lämpötila oli 40 °C 28. syyskuuta 1963, ja matalin kirjattu lämpötila -2 °C 2. tammikuuta 1973.


title: Santa Catalina Island

text: Keskimääräinen vuosittainen sademäärä on 302 mm, ja mitattavaa sadantaa on 34:ä päivänä. Sateisin vuosi oli 1983 887 mm:llä ja kuivin 1953 104 mm:n sademäärällä. Yhden kuukauden ennätys on toukokuussa 1921 saatu 297 mm. Yhden vuorokauden korkein sademäärä, 171 mm, tuli 22. lokakuuta 1941.


title: Santa Catalina Island

text: Santa Catalinan lentoasema ylläpitää yhä säätietoja. Tammikuun keskilämpötilat ovat enimmillään 14,7 °C, vähimmillään 8,7 °C. Heinäkuun keskilämpötilat ovat enimmillään 25,6 °C, vähimmillään 15,6 °C. Keskimäärin 12,5:nä päivänä lämpötila saavuttaa tai ylittää 32 °C ja keskimäärin 0,3:na päivänä lämpötila on 0 °C tai vähemmän. Ennätyskorkea lämpötila 39 °C saavutettiin 29. elokuuta 1967 ja ennätysmatala lämpötila -2 °C puolestaan 11. tammikuuta 1949.


title: Santa Catalina Island

text: Keskimääräinen sademäärä lentoasemalla on 300 mm. Mitattavaa sadantaa on 45:nä päivänä. Sateisin vuosi oli 1952 552 mm:llä ja kuivin 1964 140 mm:n sademäärällä. Yhden kuukauden ennätys on tammikuussa 1952 saatu 198 mm. Yhden vuorokauden korkein sademäärä, 75 mm, tuli 5. joulukuuta 1966. Lunta saarella sataa harvoin, keskimäärin 10 mm vuodessa lentoasemalla, mutta 1949 kuitenkin 100 mm, josta 76 mm tammikuussa.


title: Santa Catalina Island

text: Santa Catalinalla kasvaa noin 400 kasvilajia. Kuusi lajia, alalajia tai variaatiota elää luonnonvaraisina ainoastaan Catalinalla: "Arctostaphylos catalinae", "Cercocarpus traskiae", "Dudleya hassei", "Eriogonum giganteum" var. giganteum, "Galium catalinense" ja "Lyonothamnus floribundus" ssp. "floribundus". Myös variaatiota "Heteromeles arbutifolia" var. "macrocarpa" tavataan vain Santa Catalinalta.


title: Santa Catalina Island

text: Näitä kasveja voi nähdä Wrigley Memorial & Botanical Gardens -puutarhassa ja uudistetulla Golf Gardens -minigolfradalla.


title: Santa Catalina Island

text: Saarella elää viisi maanisäkästä: saariharmaakettu, maaoravan alalaji "Spermophilus beecheyi nesioticus", hiirialalajit "Reithrodontomys megalotis catalinae" ja "Peromyscus maniculatus catalinae", sekä päästäislaji "Sorex ornatus". Vain yksi tällainen päästäinen on löydetty nyt jo rakennetusta lähdealueesta Avalonin yläpuolella. Päästäisiä on vaikea ottaa kiinni, ja ne saattavat menestyä saaren kosteammissa osissa.


title: Santa Catalina Island

text: Merisaukot ovat hävinneet Catalinan ympäristöstä saalistuksen johdosta.


title: Santa Catalina Island

text: Saariharmaakettu on uhanalainen paikallislaji. 1999 vain 100 kettua 1300:sta oli jäljellä vaarallisen penikkatautiviruksen levittyä saarella. Onnistuneen rokotuksia, vangittujen eläinten kasvatusta ja seurantaa käsittäneen suojeluohjelman myötä populaatio on saatu neljänsadan vahvuiseksi, joka tutkijoiden arvion mukaan on omavarainen määrä.


title: Santa Catalina Island

text: Saarella on elänyt noin 150 amerikanbiisonia vuodesta 1924. Alun perin saarelle tuotiin neljätoista biisonia "The Vanishing American" -elokuvan kuvauksiin, vaikka biisonien kohtaukset eivät varsinaiseen elokuvaan päätyneetkään. Koska elokuvan budjetti ylittyi, tuotantoyhtiö päätti jättää biisonit saarelle mantereelle tuomisen sijaan.


title: Santa Catalina Island

text: Catalinaan on lauttayhteyksiä sekä "Lentoasema taivaassa". Lauttoja tulee Orangen piirikunnasta Newport Beachistä ja Dana Pointista, sekä Los Angelesin piirikunnasta Long Beachistä, San Pedrosta ja Marina del Reystä. Matka kestää noin tunnin ja meno-paluu maksaa noin 65$. Saarelle on helikopteriyhteys Long Beachin ja Los Angelesin satamista. Teitä saarella on yli 300 km.


title: Santa Catalina Island

text: Suurinta osaa saaresta hallinnoi Catalina Island Conservancy (CIC), yksityinen voittoa tavoittelematon järjestö. Sen tehtävä on tieteellisillä menetelmillä Catalinan luonnon suojelu. Koska saarta hyödynnettäessä sinne on aiemmin tuotu useita vieraslajeja, järjestö pyrkii poistamaan näitä tai vähentämään niiden haittoja. Esimerkiksi biisonien lukumäärä päätettiin rajata 150:n ja 200:n välille.


title: Santa Catalina Island

text: CIC on sallinut saarella patikoinnin ja maastopyöräilyn, mutta vierailijoiden on ensin hankittava heiltä lupa, jossa ilmoitetaan missäpäin saarta on aikomus liikkua. Patikointiluvat ovat ilmaisia, pyöräluvista pitää maksaa.


title: Santa Catalina Island

text: Moottoriajoneuvojen käyttöä on rajoitettu, ja rekisteröityjen henkilöautojen määrälle on yläraja, josta johtuen auton tuomiseksi saarelle on odotettava 14 vuotta. Useimmat asukkaat liikkuvat golfkärryllä. Turistit voivat vuokrata taksin liikennepalvelusta. Polkupyöriä käytetään myös yleisesti. Saarella on useita pyörä- ja golfkärryvuokraamoja. Vain Avalonin kaupungissa voi kuka tahansa liikkua rajoituksetta. Maaseudulle vie vain yksi päätie, Stage Road.


title: Santa Catalina Island

text: Santa Catalina Islandilla käy vuosittain noin miljoona turistia.


title: Santa Catalina Island

text: Lasipohjaveneet kiertävät alueen riuttoja ja hylkyjä, ja laitesukeltaminen sekä snorklaus kirkkaassa vedessä ovat suosittuja. Lover's Cove kaupungin itäpuolella ja Descanso Beach kasinon länsipuolella ovat suosittuja sukelluskohteita. Alue on tunnettu lentokaloistaan ja kirkkaan oransseista garibaldikaloista. Nousuvarjo kuuluu myös tarjontaan. Saaren sisäosiin menee bussiajeluja.


title: Santa Catalina Island

text: Turistit eivät usein pääse surfaamaan, mutta Catalinan selkäpuolella on kaksi rantaa, jossa on hyviä aaltoja: Shark Harbor ja Ben Weston Beach. Avalon Beach on joutunut pitkäaikaisen saasteongelman vuoksi Natural Resources Defense Councilin "Toistuva rikkomus" -raportin kymmenen ensimmäisen joukkoon.


title: Santa Catalina Island

text: Two Harbors on toinen saarella oleva, paljon pienempi lomakohde. Se sijaitsee saaren kannaksella Avalonin pohjoispuolella ja on ensisijainen saapumispiste saaren länsipuolelle aikoville. Laivayhteys on San Pedroon, Avaloniin kulkee bussi ja laiva.


title: Santa Catalina Island

text: Art Good, Jazztrax Showcase of the Absolute Newest:n juontaja, järjestää Catalinassa vuosittain musiikkifestivaalin.


title: Santa Catalina Island

text: Museo Catalina Island Museum historiallisessa Catalina Casino -rakennuksessa käsittää 100 000 esinettä, yli 10 000 valokuvaa tai kuvaa ja suuren savitavarakokoelman.


title: Santa Catalina Island

text: "Diosa del Mar" upposi 30. heinäkuuta 1990 lähellä Ship Rockia (33.462770°N 118.491925°W). Jahti "Valiant" paloi ja upposi Descanso Beachin edustalla. Sen mukana oli n. 75 000 dollarin arvosta koruja, joita ei ole koskaan löydetty.


title: Santa Catalina Island

text: Sukelluksiin vaaditaan satamakapteenin lupa.


title: Santa Catalina Island

text: Santa Catalina Island Companylla on leirintäalueita Two Harborsissa, Parson's Landingissa, Black Jackissa, Little Harborissa ja Hermit Gulchissa. Kaikki leirintäalueet edellyttävät varausta ja lupaa. Näiden lisäksi on yhdeksän alkeellista veneleiriytymisaluetta.


title: Santa Catalina Island

text: USC Wrigley Institute on University of Southern Californian ylläpitämä tutkimus- ja koulutuskeskus Big Fisherman's Covessa lähellä Two Harborsia. Nimensä se on saanut Philip K. Wrigleyltä. Siihen kuuluu 3000 m:n laboratorio, asuntola, kahvila, painekammio ja myös laituri, helikopterikenttä sekä sukeltajien pukukoppi. Wrigleyn perhe rahoitti toimintoja lahjoituksella 1995.


title: Santa Catalina Island

text: Suosionsa huipulla 1930-luvulla Catalinan saari oli mieleinen rauhanpaikka Hollywood-tähdille ml. Clark Gable. Saarella myös kuvattiin kohtauksia kymmeniin elokuviin.


title: Jólasveinar

text: Jólasveinar ['jouːlaˌsvεiˑnar̥] (suom. "joulupojat") ovat islantilaisessa kansanperinteessä esiintyvät hahmot, joista on nykyaikana tullut Joulupukin islantilainen versio. Heidän lukumääränsä on vaihdellut vuosien saatossa mutta nykyään heitä katsotaan olevan kolmetoista.


title: Jólasveinar

text: Joulupoikia kuvailtiin alun perin ilkikurisiksi tai jopa rikollisiksi kujeilijoiksi, joiden oli tapana varastaa ihmisiltä tai muutenkin ahdistella kansaa (joka koostui silloin lähinnä maalaisviljelijöistä). Kuvaukset vaihtelivat alueittain ja jokainen joulupoika saattoi olla toisella seudulla vaaraton pilailija ja toisella taas murhanhimoinen lapsia syövä hirviö. Heillä jokaisella oli kuvaileva nimi, joista kunkin "modus operandi" eli ns. toiminnan tapa kävi ilmi.


title: Jólasveinar

text: Perinteen mukaan Joulupojat ovat vuorissa asustelevien peikkojen Grýlan ja Leppalúðin pojat. Lisäksi Joulupojat esiintyvät usein sellaisen hirviön kuin Joulukissan rinnalla. Joulukissan sanotaan syövän lapsia, jotka eivät ehtiä saada uusia vaatteita ennen joulua.


title: Jólasveinar

text: Nykyaikana Joulupoikia kuvaillaan hyväntahtoisemmiksi ja ovat verrattavissa Joulupukkiin ja muihin vastaaviin hahmoihin. Viimeisten kolmentoista yön aikana ennen jouluaattoa Joulupojat käyvät jättämässä lahjoja (tai perunoita jos lapsi on käyttäytynyt huonosti) lasten ikkunalaudoille laittamiin kenkiin. Heillä on yleensä päällään islantilaisia keskiaikaisia vaatteita, mutta aina välillä heidät kuvataan Joulupukin perinteiseen pukuun sonnustautuneina.


title: Jólasveinar

text: Viimeisten kolmentoista yön aikana ennen joulua Joulupoikien sanotaan saapuvan kylään yksi kerrallaan. Jokainen jää kahdeksi viikoksi. Alla olevassa luettelossa listataan kaikki "viralliset" kolmetoista Joulupoikaa saapumis- ja poistumisjärjestyksessä. Nimet esiintyvät Jóhannes úr Kötlumin vuonna 1932 kirjoittamassa "Jólasveinarnir" -runossa. Suomennokset ovat epävirallisia.


title: Lukousaurus

text: Lukousaurus on sukupuuttoon kuollut huonosti tunnettu matelija. Se oli todennäköisesti teropodeihin kuulunut dinosaurus, mahdollisesti keratosauri ("Ceratosauria"). Joidenkin tutkijoiden mukaan se ei ollut dinosaurus vaan jokin muu arkosaureihin kuulunut matelija. Se eli Kiinassa varhaisella jurakaudella, ja oli ensimmäisten dinosaurusten joukossa.


title: Lukousaurus

text: Kaikki mitä tästä eläimestä on löydetty on sen osittaisen kallon kuonon jäänteet. Kuuluisa paleontologi C. C. Young löysi sen fossiilit Yunnanin maakunnasta Kiinasta.


title: Karin Enström

text: Karin Märta Elisabeth Enström (o.s. "Landerholm", s. 23. maaliskuuta 1966 Uppsala) on ruotsalainen entinen ammattiupseeri, joka toimi Fredrik Reinfeldtin hallituksen puolustusministerinä vuosina 2012–2014. Hän edustaa Maltillista kokoomusta.


title: Karin Enström

text: Enströmin isä on Enköping sairaalan ylilääkäri Staffan Landerholm, äiti Olena Tingdahl. Hänen sisaruksiaan ovat Henrik Landerholm, joka johtaa siviilitoimintoja Pohjois-Afganistanissa Masar-i-Sharifin ruotsalais-suomalaisessa tukikohdassa, sekä Louise Landerholm Bill.


title: Karin Enström

text: Enström suoritti upseerintutkinnon 1987, kävi Ruotsin sotakorkeakoulun yleisen kurssin 1988 ja ylemmän kurssin 1993. Nykyisin Enström on sotilasarvoltaan rannikkopuolustuksen kapteeni. Hän on ollut Vaxholmin kunnanvaltuutettu vuodesta 1994 ja toimi valtuuston puheenjohtajana 2002–2006.


title: Karin Enström

text: Enström on ollut valtiopäivien edustajana Ruotsin valtiopäivistä 1998 alkaen, valittuna Tukholman läänin vaalipiiristä. Vuoden 2010 valtiopäivävaaleista alkaen hän on ollut ulkoasiainvaliokunnan puheenjohtaja ja sotavaltuuskunnan () ja ulkoasiainneuvoston jäsen. Enström johti puolustusvaliokuntaa vuosina 2002–2010. Tammikuusta 2008 hän on ollut Ruotsin parlamentaarisen turvallisuuspoliittisen komitean () puheenjohtaja.


title: Dinofelis

text: Dinofelis oli keskikokoinen, noin 70 senttimetriä pitkä mutta vahva kissaeläin. Se oli hyvin menestynyt ja sopeutuvainen peto, joka eli käytännössä koko maapallolla. Se oli levinnyt Pohjois-Amerikkaan, Aasiaan, Eurooppaan ja Afrikkaan. "Dinofelis" eli 5–1,4 miljoonaa vuotta sitten metsissä ja tasangoilla. "Dinofelis" tarkoittaa "kauheaa kissaa".


title: Dinofelis

text: "Dinofeliksen" lihakset olivat hyvin kehittyneitä eturaajoissa ja niiden avulla se sai voimaa kaataa saaliinsa maahan. Sitten se puraisi saalista kaulaan kulmahampaillaan. "Dinofelis" saalisti antilooppeja, sikoja, nuoria hevosia ja Afrikassa paviaaneja sekä jopa "Australopithecus afarensiksen" kaltaisia ihmisen esi-isiä. "Dinofelis" luultavasti käyttäytyi kuin leopardi. "Dinofelis" ei ollut erityisen nopea, vaan odotti saalistaan piilossa, tappoi sen ja raahasi sitten saaliinsa puuhun, jossa se sitten söi saaliin rauhassa. Fossiiliaineistoon on jäänyt merkkejä tällaisesta käytöksestä. "Dinofelis" kuoli sukupuuttoon juuri viimeisimmän jääkauden alussa.


title: Dinofelis

text: ↑ Haines, Tim & Chambers, Paul: Esihistoriallinen eläinmaailma, s. 181. Gummerus, 2007. ISBN 978-951-20-7276-7.


title: Cunningham

text: Cunningham on muun muassa seuraavien henkilöiden sukunimi:


title: Anu Jokela

text: Anu Jokela (o.s. Lehtonen, s. 4. kesäkuuta 1981) on suomalainen kansainvälisen tason jalkapalloerotuomari.


title: Anu Jokela

text: Jokela on toiminut avustavana tuomarina muun muassa vuoden 2009 naisten EM-kisoissa ja vuoden 2011 naisten MM-kisoissa, joissa molemmissa hän oli tuomitsemassa välieräottelua. Lisäksi Jokela on ollut avustavana tuomarina kauden 2009–2010 naisten mestarien liigan finaalissa, Algarve Cupin finaalissa 2009 ja alle 17-vuotiaiden naisten MM-kisojen finaalissa 2010. Jokela valittiin mukaan 2012 olympialaisten jalkapalloturnaukseen.


title: Anu Jokela

text: Vuonna 2010 Palloliitto palkitsi Jokelan vuoden maineteosta yhdessä Kirsi Heikkisen ja Tonja Paavolan kanssa.


title: Republic

text: Republic () on tasavalta englanniksi.


title: Republic

text: Sanaa käytetään myös nimenä seuraavissa merkityksissä:


title: Tonja Paavola

text: Tonja Paavola (s. 25. maaliskuuta 1977) on suomalainen kansainvälisen tason jalkapalloerotuomari.


title: Tonja Paavola

text: Paavola on toiminut avustavana tuomarina muun muassa 2009 EM-kisoissa ja 2011 MM-kisoissa, joissa molemmissa hän oli tuomitsemassa välieräottelua. Lisäksi Paavola on ollut avustavana tuomarina kauden 2009–2010 naisten mestarien liigan finaalissa, Algarve Cupin finaalissa 2009 ja alle 17-vuotiaiden MM-kisojen finaalissa 2010. Paavola valittiin mukaan 2012 olympialaisten jalkapalloturnaukseen.


title: Tonja Paavola

text: Vuonna 2010 Palloliitto palkitsi Paavolan vuoden maineteosta yhdessä Kirsi Heikkisen ja Anu Jokelan kanssa.


title: Agni-V

text:
Agni-V on Intian kehittämä strateginen ohjus, jonka kantomatka on yli 5 000 kilometriä.
Niinpä ohjus kantaa Intiasta syvälle Kiinaan. Tämä kiinteäpolttoaineinen ohjus voi kuljettaa noin 1 000 kilon ydinkärjen.
Ohjus on kehitetty edelleen aiemmasta Agni-III:sta lisäämällä siihen yksi rakettivaihe. Vaikka ohjusta sanotaan monesti mannertenväliseksi, se on todellisuudessa LRICBM jollaiset kantavat vain maanosan alueelle. Agni-V-ohjuksia aletaan sijoittaa asemiinsa luultavasti vuosina 2014–2015.


title: Agni-V

text: Agni-V-ohjuksen on kehittänyt Intian puolustusministeriön alaisen tutkimusorganisaation Anusandhān evaṃ Vikās Sangaṭhanin ( eli "DRDO"). Intia kertoi huhtikuussa 2012 tehneensä onnistuneen pitkänmatkan ohjuskokeen. Agni-V laukaistiin 19. huhtikuuta 2012 kello 08:05 paikallista aikaa (02:35 GMT) Orissan osavaltion edustalla Wheelerin saaren harjoitualueelta Bengalinlahdelta.


title: Käppyräsammalet

text: Käppyräsammalet ("Mannia") on maksasammaliin kuuluva kasvisuku. Se sisältää kymmenen lajia. Suomessa kasvaa kolme käppyräsammalta, joiden elinympäristöä ovat kuivat ja aurinkoiset kalkkikalliot. Kaikki lajit ovat harvinaisia ja uhanalaisia.


title: Holmes

text: Holmes voi tarkoittaa seuraavia:


title: Sungurlare

text: Sungurlare () on kaupunki ja kunta Burgasin alueella Koillis-Bulgariassa. Kunnan asukasluku on 12 600 (vuonna 2011). Sungurlaren alue on viininviljelyaluetta, jonka läpi virtaa Kamtšijajoki.


title: Laing

text: Laing on muun muassa seuraavien henkilöiden sukunimi:


title: Harmanli

text: Harmanli () on kaupunki Haskovon alueella Kaakkois-Bulgariassa. Kaupungissa asuu 18 429 ihmistä (2011).


title: Budogoštš

text: Budogoštš () on kaupunkimainen taajama ja kaupunkikunta Leningradin alueen Kirišin piirissä Venäjällä. Se sijaitsee Olhavan sivujoen Ptšovžan varrella noin 35 kilometriä Kirišistä kaakkoon. Asukkaita on 4 000 henkeä (vuonna 2010).


title: Budogoštš

text: Taajama on syntynyt Namkun ja Rybinskin välisen rautatien rakentamisen yhteydessä vuonna 1914. Se on saanut nimensä lähellä sijainneesta kylästä, jonka nimitys perustuu muinaisslaavilaiseen henkilönimeen "Budogost". Vuonna 1930 Budogoštš sai kaupunkimaisen taajaman statuksen. Vuosina 1927–1932 se oli samannimisen hallintopiirin keskus. Toisen maailmansodan aikana taajama oli saksalaisten miehittämä.


title: Budogoštš

text: Budogoštšin kunta rajoittuu koillisessä Leningradin alueen Tihvinän piiriin, idässä ja etelässä Novgorodin alueeseen sekä lännessä ja pohjoisessa Kirišin piirin Ptšovžan kuntaan. Keskustaajaman lisäksi siihen kuuluu 29 kylää: Avdetovo, Bestogolovo, Didlovo, Dorožnitsy, Gorjatino, Gradoša, Gremjatševo, Jakšino, Klinkovo, Kljutši, Krapivno, Krasnaja Gorka, Kresttsy, Krovino Seltso, Kukui, Lašino, Lug, Mogilevo, Novaja, Novinka, Olešinka, Otrada, Polovinnik Rahovo, Smolino, Solonitsy, Sredneje Selo, Zvanka, Zmejevka ja Gorjatinon asema.


title: Budogoštš

text: Taajaman kautta kulkee Kirišin ja Neboltšin välinen rautatie, josta haarautuu rata Tihvinään. Tärkeimmät elinkeinot ovat metsäteollisuus ja maatalous. Palveluihin kuuluu keskikoulu, lasten musiikkikoulu, kulttuuritalo, kirjasto ja poliklinikka.


title: Vastu shastra

text: Vastu shastra (myös vastu veda ja "vastuvidya") on muinainen intialainen oppi arkkitehtonisista periaatteista. Vastu-filosofian oppi ohjaa muun muassa hindulaisten temppelien arkkitehtuuria. Vastu shastra määrittelee esimerkiksi rakennuksen sijaintia ja rakennetta, joka ottaa huomioon esimerkiksi rakennuksen oikean suuntauksen asettaen sisäänkäynnin todellista itää kohti. Esimerkiksi rakennuksen itäpuolella on oltava tarpeeksi ikkunoita, jotta aamuauringon valo pääsisi sisään rakennukseen ja asukkaat saisivat kohdata aamuauringon.


title: Tsarevo

text: Tsarevo () on kunta ja kaupunki Burgasin alueella Kaakkois-Bulgariassa. Kunnan pinta-ala on 513 neliökilometriä ja sen asukasluku oli 9291 vuonna 2011. Kaupungin asukasluku oli 6071 ja pinta-ala 35 neliökilometriä vuonna 2011.


title: Vasylkiv

text: Vasylkiv (, ) on kaupunki Ukrainan Kiovan alueella, linnuntietä 34 kilometriä maan pääkaupungin Kiovan keskustasta etelälounaaseen. Se on Kiovan esikaupunki.


title: Vasylkiv

text: Vasylkiv on hallinnollisesti itsenäinen, Kiovan alueen kuntatason yksikkö. Vasylkivin kaupunki toimii myös ympäröivän Vasylkivin piirin hallintokeskuksena. Vuonna 2011 kaupungissa arvioitiin asuvan 36 357ja ympäröivässä piirissä 58 060 henkeä.


title: Vasylkiv

text: Kaupungissa toimii piirin historiaa esittelevä kotiseutumuseo.


title: Vasylkiv

text: Kaupunkiin johtaa sivuraide Kiovasta lounaaseen vievältä pääradalta, mutta se on lähinnä rahtiliikenteen käytössä. Taajamajunat pysähtyvät pääradan varrella Kalynivkan taajamassa sijaitsevalla Vasilkiv-1 asemalla, joka sijaitsee 8 kilometriä kaupungin luoteispuolella. Maantieyhteyksistä tärkeimpiin kuuluu kaupungin länsipuolitse kiertävä Ukrainan valtatie M05, joka on osa eurooppatietä (Pietari- Homel- Kiova- Odessa). Satelliittikuvan perusteella kaupungin pohjoispuolella on (aiempi) sotilaslentokenttä.


title: Fatta platta

text: Fatta platta on rap-duo UG/OD:n albumi, joka julkaistiin Monsp Recordsin kautta 23. toukokuuta 2012. Albumi julkaistiin CD:nä sekä rajoitettuna 300 kappaleen vinyyliversiona ja 200 kappaleen kasettiversiona. Albumi nousi Suomen virallisen listan 19. sijalle.


title: Unkarin jääkiekkoliitto

text: Unkarin jääkiekkoliitto ("Magyar Jégkorong Szövetség") on organisaatio, joka hallinnoi Unkarin jääkiekkoa. Se liittyi Kansainväliseen jääkiekkoliittoon tammikuussa 1927.


title: Kake (albumi)

text: Kake on iskelmälaulaja Kake Randelinin vuonna 1984 ilmestynyt albumi.


title: Metric

text: Metric on kanadalainen indie pop-yhtye, joka perustettiin Torontossa vuonna 1998. Yhtye on julkaissut yhteensä viisi studioalbumia. Niistä ensimmäinen, "Old World Underground, Where are you?" julkaistiin vuonna 2003 ja palkittiin Juno Award-palkinnolla (paras alternative-levy). Myös kaksi vuotta myöhemmin julkaistu "Live it Out" pokkasi saman palkinnon. Yhtyeen kolmas levy "Grow Up and Blow Away" on oikeastaan yhtyeen ensimmäinen levy, joka julkaistiin vasta vuosia äänittämisensä jälkeen. Neljäs levy "Fantasies" julkaistiin huhtikuussa 2009. Myös se voitti parhaan alternative-levyn Juno-palkinnon sekä Polaris Music Prize -palkinnon parhaasta kanadalaisesta levystä.


title: Metric

text: "Fantasies" ja "Live It Out" ovat myyneet Kanadassa platinaa ja "Old World Underground, Where are you?" kultaa.


title: Metric

text: Metricin keulakuva Emily Haines (laulu, kitara, koskettimet) on julkaissut yhden sooloalbumin sekä yhden albumin toisen yhtyeensä, "Emily Haines and the Soft Skeleton" kanssa. Lokakuussa 2011 Metric ilmoitti viidennen studioalbuminsa "Synthetica" ilmestymisestä. Helmikuussa 2012 albumin ilmestymispäiväksi ilmoitettiin 12.6.2012. Ensimmäinen single uudelta levyltä julkaistiin 8.5.2012. Synthetica julkaistiin ennakkotietojen mukaisesti 12. kesäkuuta 2012.


title: Kuningas ja kuningatar

text: Kuningas ja kuningatar on Kauko Lehtisen (s.1925) vuonna 1963 maalaama öljytyö kovalevylle, 160 × 275 cm. Teos ostettiin Ateneumin taidemuseon kokoelmiin vuonna 2005.


title: Kuningas ja kuningatar

text: Maalauksessa kuvataan kahta henkilöä, naista ja miestä, takaa päin harmaata taustaa vasten. Maalauksessa näkyy vain heidän ylävartalonsa ja päänsä. Ilmaisutavassa on realismia, surrealismia, mystiikkaa. Henkilöt näkyvät osin läpi, osin eivät. Heidän olkaluunsa ja solisluunsa erottuvat, ja henkilöt ovat vahvasti rajattu mustalla ja oranssilla. Muutoin he ovat täynnä voimakkaita värialueita, vahvoja ja hentoja viivoja sekä isoja pisteitä.


title: Douvrin-moottori

text: Douvrin-moottorit ovat kaksi toisistaan poikkeavaa moottoriperhettä, joita on 1970-luvun alusta valmistanut Renault'n ja PSA:n yhteisyritys. Toinen moottoriperhe on PSA X -moottori, joka oli pienitilavuuksinen, alumiinilohkolla ja -kannella varustettu, 4-sylinterinen rivimoottori. Venttiilikoneisto ketjukäyttöinen OHC, yhteinen öljy voimansiirrolla ja moottorilla, moottori kallistettu 72 astetta. Toinen perhe on suurempitilavuuksiset ( 2 litraa ja yli ) bensiini- ja dieselmoottorit, näistä on useita variantteja. Sylinterilohko ja -kansi alumiinia, dieselversioissa sylinteriputket valurautaa. Ketjukäyttöinen kannen yläpuolinen nokka-akseli, voimansiirrolla ja moottorilla omat öljytilat. Renault'n moottorikoodauksella nämä ovat J-moottoreita. Renault'n AMC -omistuksen kautta näitä moottoreita on asennettu myös USA:ssa valmistettuihin Renault ja Eagle ajoneuvoihin, sekä AMC:n siirryttyä Chrysler Motor Corporationin omistukseen, dieselmoottoria vielä joihinkin Jeep-malleihin. Lisäksi Douvrin'n kaupungissa sijaitsevalla tehtaalla on valmistettu PRV V6 ( Peugeot - Renault - Volvo ) -moottoria. Tämä moottori on suunnitellut insinööri Jean-Jacques His (isä Formula 1 moottoreita Renault ja Ferrari).


title: Douvrin-moottori

text: 2.0 l (1995 cc) OHC, poraus 88 mm, isku 82 mm. Useita eri versioita ja niistä variantteja, tärkeimmät ominaisuudet:


title: Douvrin-moottori

text: J5R, vapaasti hengittävä, 8 venttiiliä, yksikurkkuinen kaasutin, 59 kW; 80 hv, valmistettu 1978 - 1993


title: Douvrin-moottori

text: J6R, vapaasti hengittävä, 8 venttiiliä, kaksikurkkuinen kaasutin, 74 - 81 kW; 103 - 109 hv, valmistettu 1977 - 1992


title: Douvrin-moottori

text: J7R, vapaasti hengittävä, 8 venttiiliä, monipisteruisku, 120 hv (107 hv katalysaattorilla), valmistettu 1986 - 1996


title: Douvrin-moottori

text: J7R, vapaasti hengittävä, 12 venttiiliä, monipisteruisku, 99 kW; 134 hv, valmistettu 1989 - 1996


title: Douvrin-moottori

text: J7R, turboahdettu, 8 venttiiliä, monipisteruisku, 175 hv (162 katalysaattorilla), valmistettu 1987 - 1993


title: Douvrin-moottori

text: Sovellukset:


title: Douvrin-moottori

text: 2,2 L (2165 cc) muokattiin 2,0 -moottorista, lisäämällä iskunpituutta 82:sta 89:ään mm. Muut osat olivat yhteneväisiä pienemmän moottorin kanssa. Tästäkin versiosta oli eri variantteja, joiden tärkeimmät ominaisuudet:


title: Douvrin-moottori

text: J6T, 8 venttiiliä, kaksikurkkuinen kaasutin, 81 kW; 110 - 115 hv, valmistettu 1977 - 1992


title: Douvrin-moottori

text: J7T, 8 venttiiliä, monipisteruisku, 123 hv (110 hv katalysaattorilla), valmistettu 1983 - 1996


title: Douvrin-moottori

text: J7T, 12 venttiiliä, monipisteruisku, 103 kW; 138 hv, valmistettu 1989 - 1996


title: Douvrin-moottori

text: Sovellukset:2,1 l (2068 cc) Diesel-moottori on muunneltu 2,0 l bensiiniversiosta pienentämällä porausta 88:stä 86:een mm, iskunpituus on sama kuin 2,2 l bensiinimoottorin, 89 mm. Lohkossa on valurautaiset sylinteriputket. Polttoaineensyöttö mekaanisella ruiskupumpulla, epäsuora ruiskutus, esikammiot sylinterikannessa. Moottorista eri variantteja, joiden tärkeimmät ominaisuudet:


title: Douvrin-moottori

text: J8S / 852, 8 venttiiliä, 48 kW; 65 hv, valmistettu 1980 - 1992


title: Douvrin-moottori

text: J8S / 852-10, 8 venttiiliä, turboahdin, 65 kW; 88 hv, valmistettu 1982 - 1992


title: Douvrin-moottori

text: J8S B621, 8 venttiiliä, muuttuvageometrinen turboahdin, 68 kW; 90 hv, valmistettu 1990 - 1996


title: Päärynäsiideri

text: Päärynäsiideri eli perry on päärynöistä valmistettu alkoholijuoma. Perry oli pitkään suosittua Britanniassa ja Ranskassa.


title: Päärynäsiideri

text: 1960- ja 1970-luvulla suosionsa huipulla oli esimerkiksi Babychamin nimellä markkinoitu perry, jota myytiin naisille suunnattuna halpana juomana. Kun Brothersin perrya alettiin myydä Glastonburyn festivaalilla vuonna 1995, ihmiset eivät tienneet, minkälaista juomaa heille oikeastaan oltiin myymässä. Se esiteltiin ”kuin siideriksi, mutta päärynöistä tehdyksi”, ja nimi lyhennettiin sitten päärynäsiideriksi. Päärynäsiideri esiteltiin laajemmalle yleisölle vuonna 2005, ja juoma palasi muotiin kuluttajien keskuudessa.


title: Päärynäsiideri

text: Perinteisesti perry on tehty tavallista pienemmistä ja hapokkaammista päärynöistä. Nykyinen päärynäsiideri tehdään yleensä hieman makeammista päärynöistä, mutta nimityksiä perry ja päärynäsiideri käytetään laajalti samaa tarkoittavina.


title: Miika Koivisto

text: Miika Koivisto (s. 20. heinäkuuta 1990 Vaasa) on suomalainen jääkiekkopuolustaja, joka edustaa KHL-joukkue Dinamo Moskovaa. Hän on pelityyliltään kiekollinen puolustaja.


title: Miika Koivisto

text: Koivisto on Vaasan Sportin kasvatti. Hän toimi kaudella 2007–2008 joukkueen B-nuorten kapteenina. Koivisto voitti A-nuorten I-divisioonan hopeaa vuosina 2008 ja 2009, joista jälkimmäisenä keväänä hän oli nostamassa Sportia A-nuorten SM-liigaan. Kaudella 2010–2011 Koivisto oli Sportin tehokkain puolustaja tehoilla 5+18=23, joilla hän sijoittui A-nuorten SM-liigan puolustajien pistepörssissä kahdeksanneksi Bluesin Jani Hakanpään kanssa.


title: Miika Koivisto

text: Koivisto teki kaudella 2010–2011 myös debyyttinsä miesten peleissä; hän pelasi Mestiksessä viisi runkosarja- ja playoff-ottelua tehden niissä yhteensä tehot 1+1=2. Koivisto voitti kauden päätteeksi Mestiksen mestaruuden. Huhtikuussa 2011 hän teki vuoden mittaisen jatkosopimuksen Sportin kanssa. Kausi 2011–2012 oli Koiviston varsinainen tulokaskausi Mestiksessä ja se toi hänelle 45 runkosarjaottelussa tehot 6+11=17 ja 11 playoff-ottelussa tehot 1+4=5. Koivisto voitti tulokaspuolustajien pistepörssin ja kauden päätteeksi Mestiksen mestaruuden.


title: Miika Koivisto

text: Huhtikuussa 2012 Koivisto teki kaksivuotisen sopimuksen SM-liigajoukkue Kalevan Pallon kanssa. Ensimmäisessä SM-liigaotteluottelussaan, kauden 2012–2013 avausottelussa JYPiä vastaan hän sai jääaikaa 20.39 minuuttia. Koiviston liigauran avausmaali syntyi hänen viidennessä ottelussaan 22. syyskuuta 2012 tasavajaalla Rauman Lukkoa vastaan. Yhteensä Koiviston tulokaskausi toi 57 runkosarja- ja viidessä playoff-ottelussa tehot 6+11=17, joilla hän voitti SM-liigankin tulokaspuolustajien pistepörssin. Helmikuussa 2013 Koivisto jatkoi sopimustaan KalPan kanssa kahdella vuodella.


title: Miika Koivisto

text: Kaudella 2013–2014 Koivisto oli tehoilla 2+13=15 KalPan tehokkain puolustaja Tapparaan siirtyneen Marko Kauppisen jälkeen. Hän oli joukkueen ainoa kauden kaikki 60 runkosarjaottelua pelannut pelaaja. Kaudella 2014–2015 Koivisto oli 18 syöttöpisteellään KalPan tehokkain puolustaja. Hän teki myös epävirallisen SM-liigaennätyksen nousemalla kaikkien aikojen eniten tehopisteitä runkosarjassa pelkillä syöttöpisteillä tehneeksi pelaajaksi. Ennätys oli aiemmin kaudella 1987–1988 Porin Ässissä tehot 0+13=13 tehneen Timo Saarikosken hallussa. Samalla kaudella myös Ässien Ville Uusitalo sivusi hänen ennätystään. Koiviston ennätys rikkoutui kuitenkin kaudella 2017–2018, jolloin Sportin hyökkääjä Tommi Tikka keräsi 20 syöttöpistettä ilman maaleja.


title: Miika Koivisto

text: Toukokuussa 2015 Koivisto purki viimeistä sopimuskauttaan 2015–2016 koskeneen sopimuksensa KalPan kanssa ja teki samalla vuoden mittaisen sopimuksen Rauman Lukon kanssa. Hän kuitenkin loukkaantui jo ennen runkosarjan alkua elokuussa 2015 pelatussa Mestarien liigan ottelussa sveitsiläistä Fribourg-Gottéronia vastaan ja joutui noin neljäksi kuukaudeksi sivuun leikkaushoitoa vaatinen vamman vuoksi. Koivisto palasi kaukaloihin joulutauon jälkeen ja haki pelituntumaa yhden ottelun verran Mestis-joukkue KeuPa HT:stä. Hän pelasi Lukossa kauden aikana kaikkiaan 24 runkosarja- ja viisi CHL-ottelua. Koivisto joutui uudelleen sivuun runkosarjan lopulla, eikä hän pelannut enää pudotuspeleissä.


title: Miika Koivisto

text: Koivisto siirtyi kaudeksi 2016–2017 vuoden mittaisella sopimuksella SM-liigan nousijajoukkue Mikkelin Jukureiden riveihin. Joukkuetta valmensi hänelle Lukosta tuttu Risto Dufva. Koivisto nimettiin Jukureiden varakapteeniksi. Hän nousi SM-liigan elittiin ja oli pelipaikastaan huolimatta joukkueen paras syöttäjä ja toiseksi paras pistemies Zach Budishin jälkeen tehoilla 4+33=37. Koivisto voitti koko SM-liigan puolustajien syöttöpörssin ja sijoittui puolustajien pistepörssissä toiseksi edellään vain Lukon Jesse Virtanen. Myös hänen keskimääräinen jääaikansa (27.13) ottelua kohden oli eniten koko SM-liigassa. Koivisto palkittiin kauden päätteeksi liigan parhaana puolustajana Pekka Rautakallio -palkinnolla ja hänet valittiin SM-liigan tähdistökentälliseen. Koivistosta tuli näin ollen myös Jukureiden seurahistorian ensimmäinen SM-liigan kausipalkinnon voittanut pelaaja.


title: Miika Koivisto

text: Kaudeksi 2017–2018 Koivisto siirtyi kolmen vuoden mittaisella sopimuksella Oulun Kärppiin. Hän teki SM-liigan yhden kauden piste-ennätyksensä tehoilla 10+29=39, joilla Koivisto oli Kärppien tehokkain puolustaja. Hän voitti myös koko liigan puolustajien syöttöpörssin sekä jakoi puolustajien pistepörssin voiton KalPan Mathew Maionen, Ässien Maksim Matushkinin ja Jukureiden Teemu Suhosen kanssa. Koivisto voitti kauden päätteeksi Suomenmestaruuden. Hän oli jälleen ehdolla SM-liigan parhaalle puolustajalle myönnettävän Pekka Rautakallio -palkinnon voittajaksi, mutta palkinnon vei tällä kertaa kuitenkin HIFK:n Miro Heiskanen.


title: Miika Koivisto

text: Koivisto siirtyi kaudeksi 2018–2019 vuoden mittaisella sopimuksella KHL-joukkue Dinamo Moskovaan.


title: Miika Koivisto

text: Koivisto edusti Suomea Pyeongchangin olympiakisoissa 2018 sekä MM-kilpailuissa vuonna 2018. Yhteensä hän on pelannut 29 A-maaottelua tehden kahdeksan syöttöpistettä. Koivisto teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan. Hän sai ottelussa syöttöpisteen Miro Aaltosen tekemään maaliin.


title: Crunch

text: Crunch -maalaus on Paul Osipowin (s. 1939) maalaama akryylityö kankaalle vuodelta 1965–1966. Kooltaan tämä poptaiteen edustaja on 110×163 cm ja se kuuluu Ateneumin taidemuseon kokoelmiin, jonne se hankittiin vuonna 1996.


title: Crunch

text: Maalauksessa on sileä pinta ja poptaiteelle ominainen persoonaton kädenjälki. Asettelultaan siinä on kuin sarjakuvamaista etenevää tarinaa sanan Crunch ympärillä. Maalauksessa poikittaiset ihmishahmot sulassa sovussa kahden avaruusolion sekä pyöreiden ja laatikkomaisten esineiden kanssa kuin leijailevat ja ponkailevat kilpaa Crunch-sanan yläpuolella. Maalauksessa, jonka ruskea raja jakaa kahteen osaan, on liikettä jännitystä ja uhkaakin. Maalaus on värikäs, ja siinä käytetty musta väri, huppupäiset hahmot ja kuin pimeyteen valaistut keltaiset alueet luovat siihen aimo annoksen sodan, jännityksen ja kamppailun tunnetta.


title: Salvador Giménez Valls

text: Salvador Giménez Valls (s. 31. toukokuuta 1948 Muro de Alcoy) on espanjalainen roomalaiskatolinen piispa. Hänet vihittiin papiksi Valencian arkkihiippakuntaan 9. kesäkuuta 1973 ja nimitettiin sen vihkipiispaksi sekä Abulan titulaaripiispaksi 11. toukokuuta 2005. Piispaksi vihkiminen seurasi 2. heinäkuuta. Pääkonsekraattorina toimi Agustín García-Gasco y Vicente, jota avustivat Ricardo María Carles Gordó ja Jaume Pujol Balcells.


title: Salvador Giménez Valls

text: Giménez Valls sai 21. toukokuuta 2009 nimityksen Menorcan piispaksi.


title: Salvador Giménez Valls

text: Giménez Vallsista tuli vuonna 2005 Espanjan piispainkonferenssissa piispojen koulutus- ja katekeesikomission jäsen.


title: Pirullisen positivismin paluu

text: Pirullisen positivismin paluu: Laadullisen ja määrällisen tarkastelua on Pertti Tötön kirja laadullisesta ja määrällisestä tutkimuksesta. Teoksen julkaisi Vastapaino vuonna 2000.


title: Krasjatytši

text: Krasjatytši () on pieni kaupunkityyppinen taajama Ukrainan Kiovan alueella linnuntietä 95 kilometriä maan pääkaupungista Kiovasta luoteeseen.


title: Krasjatytši

text: Paikkakunta mainitaan ensimmäisen kerran historiallisissa dokumenteissa vuonna 1560, tuolloin vielä toisella nimellä (). Nykyisen nimensä Krasjatytšin kylä sai vuonna 1900.


title: Krasjatytši

text: Krasjatytši on maaseutuvaltaisen Poliskyn piirin hallintokeskus. Tämä piiri saastui merkittävästi Tšernobylin ydinvoimalaonnettomuuden seurauksena 1986; osa piirin alueesta luokiteltiin vakavasti saastuneeksi suljetuksi alueeksi; nykyisin tämä osa piiristä kuuluu rajoitusalueena Tšernobylin suojavyöhykeeseen tai muihin rauhoitus- ja säteilysuojelualueisiin. Suurin osa alueen tuolloisesta väestöstä evakuoitiin tai on muuttanut pois alueelta. Vuoden 2011 alussa Krasjatytšin taajamassa arvioitiin asuvan vain 660 ja koko piirissä 6 081 henkeä.


title: Ekolalia

text: Ekolalia on automaattista, tahdostariippumatonta sanojen tai fraasien toistamista. Termi on johdettu kreikankielen sanoista ἠχώ (ichó), kaiku ja λαλιά (laliá), puhe. Ekolalia on läheisesti yhteydessä ekopraksian kanssa, jolla tarkoitetaan tahdosta riippumatonta muiden ihmisten liikkeiden imitointia.


title: Ekolalia

text:
Ekolalia voi olla välitöntä tai viivästynyttä.
Välittömässä ekolaliassa henkilö toistaa juuri kuulemansa asian heti kuulemisen jälkeen. Viivästyneessä ekolaliassa henkilö taas toistaa aiemmin kuulemansa fraasin tai sanan toisessa yhteydessä.


title: Ekolalia

text: Ekolaliaa voi esiintyä eri vaikeusasteina. "Puhtaalla" ekolalialla tarkoitetaa sitä, että henkilö toistaa kaiken sanasta sanaan. Esimerkiksi kysyttäessä "miten voit?" vastaisi henkilö "miten voit?". Lieventyneenä (=mitigated) ekolaliaa pidetään, kun henkilö muuttaa osan sanoista. Useimmiten muutokset kohdistuvat persoonapronomineihin ja verbien muotoon. Näin ollen edellisen esimerkin mukaisessa tilanteessa henkilö, jolla ekolalia on lieventynyttä vastaisi "miten voin?"


title: Ekolalia

text:
Ekolalia on tavallista lapsille, jotka ovat opettelemassa puhumaan. Lapsi kehittää puheenmuodostustaan ja ymmärrystään sanojen merkityksestä toistelemalla sanoja ja fraaseja. Suurin osa lapsista kasvaa ulos tästä kehityksen vaiheesta ja kehittää kyvyn muodostaa lauseita itse sen sijaan, että hän imitoisi muita.
Sanojen toisteleminen voi toimia myös lapselle stressinhallinta- ja itserauhoittamiskeinona. Varsinkin autistiset lapset, jotka usein ilmentävät merkkejä ekolaliasta, saattavat kokea, että tuttu lause helpottaa ahdistuksen tunteita.


title: Ekolalia

text: Aikuisilla ekolalia liittyy pääsääntöisesti aivojen häiriötiloihin tai tauteihin kuten skitsofreniaan tai Alzheimerin tautiin.


title: Ekolalia

text: Ekolalia ilmenee usein osana vakavammanlaatuista tilaa. Korostuneesti autismin yhteydessä. Sen kuitenkin myös liitetty Alzheimerin tautiin, Aspergerin oireyhtymään, afasiaan, Rubinstein-Taybin oireyhtymään , Touretten oireyhtymään sekä katatoniseen skitsofreniaan.


title: Syvällistä ja pinnallista

text: Syvällistä ja pinnallista: Teoria, empiria ja kausaalisuus sosiaalitutkimuksessa on Pertti Tötön kirja laadullisesta ja määrällisestä tutkimuksesta. Teoksen julkaisi Vastapaino vuonna 2004. Kirja jatkaa teosten "Pirullinen positivismi" (1997) ja "Pirullisen positivismin paluu" (2000) aiheiden käsittelyä.


title: Allegoria (maalaus)

text: Allegoria on Reino Hietasen (s. 1932) vuonna 1967 tekemä kollaasi guassilla ja tussilla paperille. Tämä kooltaan 160 × 120 cm työ on kiinnitetty kovalevylle ja se ostettiin valmistumisvuotenaan, vuonna 1967, Ateneumin taidemuseon kokoelmiin.


title: Allegoria (maalaus)

text: Taiteilija sanoo pyrkineensä kuvaamaan kaupunkielämän kiirettä, elintason perässä juoksemista ja yksilön sulautumista massoihin. Siinä on nähtävissä vanhan kirkkotaiteen vaikutusta. Suurin osa maalauksen ihmisiä kuvaavista päistä on sijoitettu kuin alkeellisen kirkkorakennuksen sisään. Rakennus on kuin yhteyttä ylläpitävä suoja, jonka ulkopuoleltakin kyllä löytyy yksilöitä. Kaikki maalauksen päät tai napit on aseteltu kangasmaisten pohjien päälle. Viivoitukset kulkevat eri alueilla eri suuntiin ja on kuin ompelukoneen saumat liittäisivät ne toisiinsa.


title: Allegoria (maalaus)

text: Taiteilija kutsui tämän ajan teoksiaan lokeromaalauksiksi.


title: Jack Mercer

text: Jack Mercer (13. tammikuuta 1910 New York, New York – 4. joulukuuta 1984) oli yhdysvaltalainen ääninäyttelijä, käsikirjoittaja ja animaattori, joka tunnetaan Kippari-Kallen ja Felix-kissan äänirooleista.


title: Jack Mercer

text: Mercer aloitti työskentelemään animaattorina Tweeningin roolissa Fleischer Studiosilla 1930-luvulla. Hän työskenteli myös ääninäyttelijänä ja teki ensimmäisen roolinsa vuonna 1933 Fleischer Studiosin "Betty Boop's Penthouse" lyhytanimaatioon, jossa Betty Boopin äänenä toimi Mae Questel. Kaksi vuotta myöhemmin Mercer korvasi William Costellon Kippari-Kallen äänenä. Mercerin ensimmäinen rooli Kippari Kallena oli lyhytanimaatiossa "King of the Mardi Gras", jonka jälkeen Mercer toimi hahmon roolissa aina 1980-luvulle saakka. Hän myös käsikirjoitti useat Kippari-Kalle animaatiot Fleischer Studiosille. Mercer teki myöhemmin ensimmäisen animaatiosarjansa Kippari-Kallen roolissa 1960-luvulla "Popeye the Sailorissa" ja sitä ennen hän oli myös Felix-kissan roolissa sarjassa "Felix-ihmekissa". Myöhemmin Mercer oli myös Hanna-Barberan tuottamassa "The All-New Popeye Hour" piirrossarjassa Kippari-Kallen roolissa.


title: Jack Mercer

text: Mercer kuoli 74-vuotiaana mahasyövän liittyvään sairauteen New Yorkissa.


title: Kilimanjaron lumet (vuoden 2011 elokuva)

text: Kilimanjaron lumet () on Robert Guédiguianin ohjaama ranskalainen draamaelokuva vuodelta 2011, joka perustuu Victor Hugon runoon.


title: Antonio Bacci

text: Antonio Bacci (4. syyskuuta 1885 Giugnola – 20. tammikuuta 1971 Vatikaani) oli italialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi Firenzen arkkihiippakuntaan 9. elokuuta 1909 ja ylennettiin kardinaaliksi 28. maaliskuuta 1960, jolloin hän sai nimityksen Sant'Eugenion kardinaalidiakoniksi.


title: Antonio Bacci

text: 5. huhtikuuta 1962 Bacci sai nimityksen Colonia in Cappadocian titulaariarkkipiispaksi, ja hänet konsekroi piispaksi 19. huhtikuuta paavi Johannes XXIII, jota avustivat Giuseppe Pizzardo ja Benedetto Aloisi Masella. Samana päivänä hän kuitenkin erosi titulaariarkkihiippakunnan johdosta.


title: Antonio Bacci

text: Bacci osallistui Vatikaanin toiseen kirkolliskokoukseen ja vuoden 1963 konklaaviin. Hän toimi kirkon kirjesihteerinä vuosina 1931–1960 ja oli kardinaaliprotodiakoni vuosina 1970–1971.


title: Antonio Bacci

text: Bacci oli Vatikaanin johtava latinan asiantuntija. Hän julkaisi neljä painosta latinan sanakirjasta ("Lexicon vocabulorum quae difficilius latine redduntur"), jossa oli myös kardinaalin itsensä käyttöön ottamia termejä, kuten "gummis salivaria" (purukumi). Bacci vastusti kansankielisiä messuja ja tulikin tunnetuksi myös osallistumisestaan Ottavianin interventioon. Siinä hän Alfredo Ottavianin kanssa lähetti paavi Paavali VI:lle kirjeen, jossa arvosteltiin Vatikaanin toisen kirkolliskokouksen messu-uudistusta.


title: Pyhäjärven Pohti

text: Pyhäjärven Pohti on pyhäjärveläinen urheiluseura. Se perustettiin vuonna 1934 nimellä Parkkiman Pohti ja seuran nykyinen nimi otettiin käyttöön kymmenen vuotta myöhemmin. Paini on ollut seuran päälajina alusta alkaen, vaikka nykyisellään toiminta lajin parissa onkin hiljentynyt. Nykyisin tärkeitä lajeja ovat painin lisäksi lentopallo, jääkiekko, hiihto, jalkapallo, pesäpallo ja yleisurheilu, minkä lisäksi lajivalikoimissa ovat jousiammunta, suunnistus ja tennis.


title: Sosiologinen ajattelu

text: Sosiologinen ajattelu () on Zygmunt Baumanin vuonna 1990 ilmestynyt kirja sosiologiasta.


title: Mesa/Boogie

text: Mesa/Boogie (myös tunnettu nimellä Mesa Engineering) on kitara- ja bassovahvistimia valmistava Kalifornialainen yritys.


title: Mesa/Boogie

text: Mesa aloitti toimintansa Randall Smithin johdolla vuonna 1969 pienenä huoltoliikkeenä, joka modifioi Fenderin kombovahvistimia. Smithin modifioinnit lisäsivät vahvistimien tulotasoa, mikä teki vahvistimista paljon kovaäänisempiä ja loi niille aikaansa nähden omalaatuisen harmonisen, säröytyneen äänen. Alkuaikojen asiakkaisiin kuuluivat Carlos Santana ja Keith Richards, joiden kautta Mesa Boogie sai nopeasti maineen loistavana vahvistinvalmistajana.


title: Mesa/Boogie

text: Mesa Boogie -vahvistimia käyttävät monet tunnetut artistit, kuten Stam1nan Pekka Olkkonen, Foo Fightersin Dave Grohl ja Mokoman Kuisma Aalto. Myös edesmennyt Kurt Cobain käytti Mesa/Boogien vahvistimia. Nirvanan Nevermind -levyllä pääasiallinen kitaravahvistin oli Mesa Boogie Studio .22 -etuvahvistin. Mesa Boogien vahvistimet ovat nykyisin erityisesti metallimuusikoiden suosiossa.


title: Rantasalmen Urheilijat

text: Rantasalmen Urheilijat on rantasalmelainen urheiluseura, joka on perustettu vuonna 1926. Nykyisin seuraan kuuluu yhdeksän jaostoa, jotka ovat hiihto, jalkapallo, jääkiekko, lentopallo, pesäpallo, soutu, suunnistus, tennis ja yleisurheilu.


title: Rantasalmen Urheilijat

text: Seuran kotisivut


title: Postmodernin lumo

text: Postmodernin lumo on kokoelma sosiologi Zygmunt Baumanin kirjoituksia, joka ilmestyi vuonna 1996 Vastapainon kustantamana.


title: Antonio Montero Moreno

text: Antonio Montero Moreno (s. 28. elokuuta 1928 Churriana de la Vega) on espanjalainen roomalaiskatolinen arkkipiispa. Hänet vihittiin papiksi 19. toukokuuta 1951 ja nimitettiin Sevillan arkkihiippakunnan vihkipiispaksi sekä Regianan titulaaripiispaksi 4. huhtikuuta 1969. Piispaksi konsekroinnin suoritti 17. toukokuuta José María Bueno y Monreal, jota avustivat Vicente Enrique y Tarancón ja Rafael García y García de Castro.


title: Antonio Montero Moreno

text: Montero Moreno sai 3. toukokuuta 1980 nimityksen Badajozin piispaksi. 28. heinäkuuta 1994 hiippakunta korotettiin arkkihiippakunnaksi ja nimettiin Mérida-Badajoziksi. Montero Moreno jatkoi toimintaansa sen arkkipiispana, kunnes jäi eläkkeelle 9. heinäkuuta 2004. Hänen seuraajakseen nimitettiin samana päivänä Santiago García Aracil.


title: Antonio Montero Moreno

text: Montero Moreno on Salamancan paavillisen yliopiston kunniatohtori. Hän on omistanut suuren osan elämästään työlle viestinnän parissa.


title: Noituri

text: Noituri (, ) on puolalaisen Andrzej Sapkowskin kirjoittama fantasiakirjasarja, johon kuuluu kaksi novellikokoelmaa ja kuusi romaania. Sarjan päähenkilö on noituri Geralt Rivialainen. Noiturit ovat mutantteja, joiden kyvyt ylittävät normaalin ihmisen rajat ja jotka surmaavat hirviöitä maksua vastaan. Kirjasarjan pohjalta on tehty elokuva ja televisiosarja, kolme videopeliä ("The Witcher," "" ja "") sekä sarjakuvia.


title: Noituri

text: Suomeksi sarjaa julkaisee WSOY ja sitä kääntää Tapani Kärkkäinen. Sarjasta on suomennettu tähän mennessä kaikki seitsemän alkuperäistä osaa, joihin kuuluu kaksi novellikokoelmaa sekä viisi romaania. Ensimmäinen osa Viimeinen toivomus voitti Tähtifantasia-palkinnon vuonna 2011. Toinen osa Kohtalon miekka oli ehdolla Tähtifantasia-palkinnon saajaksi ja voitti 12 osumaa -tunnustuspalkinnon vuonna 2012.